Čola snima u Londonu : Crveni tepih\nU jednom od najboljih studija na svetu, londonskom”Strongrum studiju”, Zdravko Čolić trenutno završava svoj novi album. Čola je u London stigao sa svojim najbližim saradnicima, producentima i aranžerima Vojom Aralicom i Nikšom Bratošem, s kojima će raditi miks osam pesama sledećih deset dana.\nU ”Strongrum studiju”, koji se nalazi u blizini Springfild parka, u elitnom delu sevrnog Londona, snimaju najpoznatiji britanski i američki muzičari, zvezde kao što su Robi Vilijams, Rufus Vajfurt, ”Radiohed”, Erik Klepton, Grejs Džons i drugi. Ovaj muzički kompleks poseduje četiri velika studija za snimanje, osam studija za remiks i postprodukciju, kao i veliki bar-restoran\nPopularni Čola 18. maja završava radnu posetu Londonu i putuje u Portorož u Sloveniju. Tamo ima zakazan koncert u ”Akvatoriju” povodom tradicionalne regate ”Marinada”. Svaki posetilac koncerta će uz kupljenu ulaznicu dobiti na poklon DVD sa Čolinim nastupom na Ušću.


Lepo, odete za SAD i tamo igrate soker a fudbal ostavite evropljanima.\nEvo šanse da se fudbal vrati svojim korenima i da se iz njega izbace tajkuni, šeici i američki milijarderi! Nek putuju po svetu i izvode cirkus, ali to više neće biti Liverpul, Mančester i Barselona!\nČovek teško prihvata bilo kakve promene a pogotovo sa tuđom rukom u svom džepu\nOvo je možda prilika za novi početak fudbala. Pustiti pohlepne da naprave svoju ligu, izbaciti ih iz nacionalnih prvenstava, zabraniti prodaju igrača tim klubovima i onda će ovi ostali klubovi što koliko toliko normalno posluju da naprave pravu ligu šampiona. Vratiće se draž\nPrekinuti ligi šampiona, PSG automatski šampion!\nSta fali Amerima sto imaju profesionalne NBA, NFL i sl. Jel' su unistili kosarku? Jel uspevaju da nabave nove, talentovane igrace ?\nneka idu futbal kosta i ovako sve drzave samo novac , a kda bi fudbaleri placali obezbedjenej i ostale trposkove koje prouzrokuju i da znaju koliko su naslini drugu pesmu bih pevali\nIsto kao i Formula 1,voze se trke po bogatim gradovima jer se sad tamo nalaze brutalno bogati.Stare,dobre i legendarne staze polako gube primat.Sramota.Sve ce ovo buci jedan dan kao balon.\nNećemo više da vas gledamo. Živela liga šampiona pa makar bez svih ovih pokondirenih tikvi!\nVerujem da ste precenili sebe....ali zivi bili pa videli.\nCilj ,dugorocna strategija unistiti nacionalne lige ili ti nacionalne drzave.Kasnije isto parama kupiti grupe ljudi da u Madridu navijaju za Liverpul i obrnuto ...Manipulacija na delu.Salim se, nedao Bog.Ko zna gde ovo vodi.\nOni misle da ga prosire I na Kinu!!!! Nece uspeti.Ako nema nacionalnih liga odakle da regrutuju zvezde.Cista pohlepa!!\nLegenda kaže da se fudbal nekad igrao loptom.\nDan kad je umro fudbal kao sport..


Da li psi osećaju naš bol?\n6. marta 2015. 22:22\nVeć znamo da su psi naši najverniji prijatelji, međutim jedna britanska studija naučno je potvrdila ovo verovanje.\nNedavno je objavljen rad u žurnalu “Animal Cognition” koji se poziva na eksperiment sproveden od strane londonskog Goldsmits Univerziteta, a koje tvrdi da su psi empatični i da će uvek prvo prići ljudima koje nešto emotivno ili fizički boli ili su nesrećni.\nDr Debora Kastanc sa odseka psihologije razvila je inovativnu proceduru na osnovu koje je ispitala koliko psi mogu da prepoznaju i odgovore na emotivne reakcije ljudi. Osamnaest pasa, različitih uzrasta i vrsta su bili deo eksperimenta od 20 sekundi u kome se ili psov vlasnik ili potpuno nepoznata osoba pretvarala da plače, zvižduće ili komunicira sa nekim.\nPsi su pokazali konstantu u ponašanju tako što su baš svaki put reagovali empatično i prilazili i dodirivali osobe koje su plakale tako što su ih tešili. Studija je pokazala i da su psi prilazili osobi koja je plakala, bilo da je u pitanju njihov vlasnik ili nepoznato biće.\n“Psi su reagovali na ljudsku emociju u pokušaju da pomognu i uteše” kaže dr Kastanc.


Erik Maksim Čupo-Moting - Blic Sport\nCeo svet priča o neverovatnoj stvari koju je napravio napadač Pari Sen Žermena Erik Maksim Čupo-Moting, koji je sprečio saigrača Kristofera Nkukua da postigne pogodak tako što mu je zaustavio loptu na liniji dok je ona ulazila u gol.\nČesto se na fudbalskim utakmicama dešava da igrači promaše nešto što nije moguće. Ipak, ono što je uradio napadač Pari Sen Žermena Erik Maksim Čupo-Moting na meču protiv Strazbura je nezabeleženo.\nOVI SU SVE JAČI Parižani izvukli Zvezdu na žrebu, pa doveli dva pojačanja /VIDEO/\nPari Sen Žermen, dan posle žreba za Ligu šampiona u kojoj će igrati u grupi C sa Crvenom zvezdom, ostvario je transfere Huana Bernata iz Bajerna i Erika Maksima Čupo-Motinga.\nPALA I ODBRANA JUNAJTEDA Čupo-Moting junak Stouka, Matiću i drugovima samo bod\nPala je i odbrana Mančester junajteda. I to dvaput, posle tri meča bez kapitulacije. Čupo-Moting je sa dva gola ostavio Stouku bod, odnosno otkinuo dva lideru Premijer lige - 2:2.\nErik Čupo-Moting prešao u Šalke\nNemački Šalke doveo je kao slobodnog igrača kamerunskog fudbalera Erika Čupo-Motinga iz bundesligaškog rivala Majnca.\nZakasnili tri minuta za transfer zbog pokvarenog faksa!\nFudbaler nemačkog Hamburgera Erik Maksim Čupo-Moting moraće da makar do juna brani boje svog kluba, pošto zbog pokvarene faks mašine nije prešao u Keln.


Nikolić i Vučić se sastali sa Džang Čunsijenom\n Nikolić i Vučić se sastali sa Džang Čunsijenom\nPredsednik Srbije Tomislav Nikolić i premijer Aleksandar Vučić juče su se odvojeno sastali sa članom Politbiroa CK KP Kine Džang Čunsijenom.\nTomislav Nikolić, predsednik Republike Srbije-Procvetaćemo posle posete Si Đinpinga\nPronaći nove tačke saradnje Kine i zemalja centralne i istočne Evrope\nNa prošlogodišnjem samitu u Bukureštu objavljene su smernice iz Bukurešta, detaljan plan razvoja odnosa dveju strana. Na samitu u Beogradu, Li Kećijang je podneo pet predloga za jačanje saradnje Kine i pomenutih 16 zemalja u oblasti izgranje novog pojasa za međusobno povezivanje, proširenje prostora industrijske saradnje, formiranja novog okvira za saradnju u finansijskoj oblasti i jačanje razmene kadrova. Prema rečima Li Kećijanga, jačanje saradnje Kine i zemalja centralne i istočne Evrope doprinosi svestranom i uravnoteženom razvoju odnosa Kine i Evrope.\nDragan Čović izrazio nadu da će mehanizam „16+1" unaprediti privredni razvoj BiH


Inspekcije se nastavljaju uz pomoæ helikoptera - 2003-01-07\nVojni inspektori Ujedinjenih nacija prvi put su koristili helikoptere od kako su poèeli potragu za zabranjenim oružjem u Iraku, krajem novembra prošle godine, odbacujuæi optužbe iraèkog predsednika Sadama Huseina da se bave obaveštajnim aktivnostima. Vojni inspektori tvrde da nastoje da obavljaju svoj posao na profesionalan i objektivan naèin.\nDesetak struènjaka je posetilo jednu fabriku za proizvodnju fosfata, oko 400 kilometara zapadno od Bagdada. Ta fabrika je preradjivala uranijum pre rata u Persijskom zalivu. Vojni eksperti æe koristiti oko šest helikoptera, nastojeæi da intenziviraju inspekcije. Pored toga, oni su uspostavili novu bazu na severu Iraka da bi svoje inspekcije u toj oblasti uèinili efikasnijim. Drugi inspektori su posetili najmanje pet lokacija.\nInspektori Ujedinjenih nacija su saopštili da do sada nisu pronašli dokaze o postojanju zabranjenog programu proizvodnje oružja u Iraku, nakon èetvorogodišnjeg odsustva iz te zemlje.\nU medjuvremenu, SAD i Britanija ubrzavaju upuæivanje vojnika u Persijski zaliv radi moguæeg rata u Iraku. Predsednik Buš je izjavio da Bagdad još uvek ima vremena sa spreèi oružani sukob. Medjutim, amerièki predsednik je rekao da je prkosni govor predsednika Huseina, u kome je on optužio inspektore da se bave špijunažom, obeshrabrujuæi, posebno u svetlu optužbi Vašingtona da je deklaracija o naoružanju koju je Irak podneo Ujedinjenim nacijama nepotpuna.


Svaki peti stanovnik BiH gladuje, a standard građana je u 2009. godini bio znatno lošiji nego godinu dana ranije, rezultati su najnovijih istraživanja.\nRazlog za ovakvu situaciju je i globalna ekonomska kriza koja se odrazila i na ovaj region, ali dobrim dijelom odgovorni su i političari u BiH koji nisu učinili ništa da ublaže ekonomsku krizu i spriječe da broj korisnika narodnih kuhinja raste svakodnevno, prenosi Radio "Slobodna Evropa".\nPredsjednik Saveza samostalnih sindikata BiH Edhem Biber rekao je da je BiH na kraju 2009. godine imala za 70.000 više nezaposlenih nego u prethodnoj godini i upozorio da će broj nezaposlenih i u ovoj godini rasti.\nNapominjući da su nezaposleni, uglavnom, bili hranioci porodica, Biber je rekao da zaposleni u industrijskom sektoru, a takvih je više od 30 odsto, kao i u nekim drugim sektorima, jedva preživaljavaju i sastavljaju kraj s krajem.\nPrema najnovijim podacima Agencije za statistiku BiH, prosječna plata u BiH je 789 KM, dok penzioneri u prosjeku primaju oko 350 KM. Realna sindikalna potrošačka korpa košta 1.650 KM.\nPredsjednik Spoljnotrgovinske komore BiH Mahir Hadžiahmetović upozorio je da vlade nemaju ni mjere za ublažavanje krize, ni strategiju za oporavak bh privrede.\n"Savjet ministara, vlade entiteta i drugi nisu učinili dovoljno da ublaže udar na privredu, samim tim i na standard građana. Strahujemo da će i 2010. godina, s ovim prenesenim, neinventivnim ili neaktivnim radom vlada, rezultirati još većim ekonomskim posljedicama po privredu BiH, a samim tim i padom standarda građana", rekao je Hadžiahmetović.\nPredsjednik Sindikata Republike Srpske Ranka Mišić kaže da je situacija alarmantna i da je krajnje vrijeme da vlasti shvate da su, ako nešto ne preduzmu, i njihova primanja ugrožena, jer u zemlji nezaposlenih neće imati ko puniti budžet.\n"Vlasti ne smiju pričati šuplje političke priče, stavljati prioritete koji apsolutno nama nisu prioriteti - velike nacionalne političke priče, nego se moraju okrenuti ekonomiji. A šta sindikat može da uradi? Može da o tome stalno govori, može da vodi kampanje i da poziva ljude na ulice", rekla je Mišićeva.


Evropa dobija superkompjuter em snagom pet milona laptopova -\nEvropa dobija superkompjuter em snagom pet milona laptopova –\nPrvi evropski superkompjuter, koji je sposoban za obavljanje više od jednog kvintiliona (18 nula iza jedinice) računarskih operacija u sekundi, biće izgrađen u istraživačkom centru u Nemačkoj.\nKako navodi Jülich Research Centre, koji se nalazi blizu Kelna, računarska moć ovog superkompjutera će biti veća od kombinovane snage pet miliona laptopova.\nTakozvani EksaFLOPS superkompjuter nosiće naziv Jupiter, a kreiraće ga kompanije IBM. Njegova namena je da vrši bitne i hitne naučne proračune, koji se tiču klimatskih promena, kako da se izborimo sa pandemijom ili kako da obezbedimo održivu energiju.\nCena izgradnje ovog superkompjutera iznosi oko 500 milhões evra. Polovina ove sume će doći od evropske inicijative za superkompjutere – EuroHPC JU, dok će drugu polovinu obezbediti ministarstva Nemačke.\nJupiter je dizajniran kao “zeleni” superkompjuter i napajaće ga ekološki elektricitet, prema navodima instituta. Navodi se da će Jupiter biti instaliran tokom 2023. godine.


Čime se ponosi Novi Sad - Šta vi možete da dodate ovoj listi?\nImpozantan grad kulture i turizma na Dunavu, na obroncima Fruške Gore, Novi Sad, iz godine u godinu sve više cveta. Grad koji pruža ruke svima koji žele da uživaju u raznolikosti, umetnosti i uljudnosti.\nPredstavlja raskršće najvažnijih evropskih puteva, drumskih i železničkih, što značajno doprinosi industrijskom, kulturnom i privrednom razvitku grada. Danas je, posle svih nedaća koje je stojički podneo, savršen spoj istorije i budućnosti, tradicionalnog i savremenog načina života.\nFoto: I Love Novi Sad\nIzvor i fotografije portal I Love Novi Sad – link\nPrevious articlePronađeno telo ženske osobe u Dunavu\nNext articleNajčešći razlozi zašto neke žene osećaju bol tokom seksa


Press Online :: Košarka :: Alimpijević: Idemo ispočetka, potrebno razumevanje\nAlimpijević: Idemo ispočetka, potrebno razumevanje\nNovi trener Crvene zvezde Dušan Alimpijević rekao je da je potrebno razumevanje navijača jer je klub u novom ciklusu i biće mu potrebno vreme da se sve uklopi.\n"Zvezda ne polazi ispočetka, već je ovo novi ciklus, sa mladim igračima kojima će biti potrebno vreme da uđu u bolje igre. Nije realno očekivati da igra bude na pravom nivou od početka. Potrebno je razumevanje i ne sumnjam da će sve to biti dobro, pa i u Evroligi", rekao je Alimpijević.\nAlimpijević je kazao da oseća pritisak samo zbog ljudi koji su mu ukazali poverenje, kao i igrača koje ima u timu.\n"Meri se samo da li je veći ili manji, a u Crvenoj zvezdi je najveći mogući. Svi koji smo u klubu smo spremni za tako nešto. Pritisak postoji prema ljudima koji su mi dali šansu i prema igračima koji su tu. Zna se koja su očekivanja", dodao je trener Zvezde.\nZvezdu su do sada pojačali Nikola Radičević, Stefan Janković, Nikola Jovanović, Marko Kešelj i Džejms Feldin.\n"Najteži posao je bio povećavanje baze srpskih igrača i mislim da smo to uradili veoma dobro, s obzirom na to da smo imali malo vremena. Što se tiče ostalih pojačanja, ne treba žuriti i da zbog toga sebi napravimo problem", kazao je Alimpijević.\nAlimpijević je naveo da je zadovoljan fizičkim stanjem igrača i dodao da su oni u zavidnoj fizičkoj formi za ovaj period.\n"Sve izgleda dobro i prve reakcije su pozitivne. Da ne verujemo u njih i u sve ovo, ne bismo bili tu. Za sada sve ide po planu", dodao je mladi trener crveno-belih.\nOn je rekao da dvorana i navijači dižu košarkaše Zvezde da energijom i požrtvovanošću daju najviše od sebe i da se to ne sme dovoditi u pitanje.\nAlimpijević je rekao da je razgovarao s bivšim trenerom Zvezde Dejanom Radonjićem dok je bio u klubu, ali ne i posle toga.\nZvezda će posle dva treninga u hali "Aleksandar Nikolić" zbog reprezentacije Srbije i zauzetosti dvorane otići u Železnik, gde će boraviti dve nedelje.\nAlimpijevićevi pomoćnici biće Milenko Topić, Slobodan Ljubotina, Aleksandar Zarić i Saša Kosović, kondicioni trener će biti Aleksandar Jovančević, dok će ostati svi iz lekarskog osoblja i tim menadžer Nebojša Ilić.


Izbor tužioca za ratne zločine i danas na dnevnom redu u Skupštini Srbije\nPoslanici razmatraju i predložene izmene Zakona o sudijama\nSkupština Srbije nastavila je danas objedinjenu načelnu raspravu o više tačaka dnevnog reda među kojima su i lista kandidata za izbor tužioca za ratne zločine i izmene i dopune Zakona o sudijama. Za tužioca za ratne zločine Vlada Srbije je predložila zamenicu tužioca za ratne zločine Snežanu Stanojković i aktuelnog rukovodioca Tužilaštva za ratne zločine Milana Petrovića.\nSkupština treba da od njih dvoje izabere tužioca za ratne zločine.\nPoslanici razmatraju i predložene izmene Zakona o sudijama, kojima je omogućeno da se predsednik suda ponovo bira na tu funkciju u istom sudu, a predviđeno je i smanjenje mandata na četiri godine, umesto dosadašnjih pet godina.\nOpozicioni poslanici ocenili su juče tokom rasprave da bi predložene izmene zakona omogućile politički pritisak na sudove, a kada je reč o tužiocu za ratne zločine negodovali su zbog toga što osim biografije kandidata za tu funkciju nisu dostavljeni i njihovi planovi rada.\nNa dnevnom redu, između ostalog, je i sporazum Srbije i Međunarodne banke o zajmu (Prvi programski zajam za razvojne politike u oblasti javnih rashoda i javnih preduzeća) za obnovu i razvoj, i potvrđivanje finansijskog ugovora sa Evropskom investicionom bankom o unapređenju objekata pravosudnih organa.


Marko Pantelić: Piksi je prvi kandidat FSS za fudbalskog selektora Srbije! – RADIO SPORT\n18/01/2021 Radio SPORT Domaći fudbal, Fudbal, Priča dana, Reprezentativni fudbal, Vesti 0\nMarko Pantelić, zamenik predsednika Fudbalskog saveza Srbije kaže da se Savez trudi da usaglasi uslove sa Draganom Stojkovićem kako bi „Piksi“ preuzeo nacionalni tim Srbije.\n“Za Stojkovića sam nedavno rekao da je bio i ostao prvi kandidat za selektora. On isto želi da preuzme reprezentaciju, tako da i on i FSS zajednički ulažu ogroman napor da se to konačno i dogodi”, izjavio je Pantelić.\n“Predočio sam Izvršnom odboru na čemu sam radio prethodnih nedelja što se tiče izbora selektora A tima. U odnosu na ovo što sam rekao potrebno je još malo strpljenja, tako da je IO saglasan da novog selektora imenujemo do polovine februara”, izjavio je Pantelić.\n“Prema tome Savez će, ukoliko slučajno ne bude dogovora sa Stojkovićem, u šta lično čisto sumnjam, u navedenom vremenskom okviru imenovati novog selektora naše najbolje reprezentacije“, rekao je Pantelić.\nDa podsetimo, Srbija je bez selektora punih mesec dana, jer je u decembru sa tog mesta otpušten Ljubiša Tumbaković. Reprezentacija se pod njegovim vođstvom nije plasirala na Evropsko prvenstvo i to je bio okidač za razlaz sa Tumbakovićem.\nReprezentaciju čeka prijateljska turneja i dve utakmice protiv Dominikane i Sjedinjenih Država krajem januara, a na toj turneji će Srbiju predvoditi Ilija Stolica.


Tegeltija-Ruson: Brojne mogućnosti za projekte od obostranog interesa\n13.02.2020 / 12:52 BiH - Sastanak u Sarajevu\nPredsjedavajući Vijeća ministara Bosne i Hercegovine Zoran Tegeltija razgovarao je danas u Sarajevu sa ambasadorom Republike Francuske u BiH Gijomom Rusonom o aktuelnim političkim i ekonomskim temama u BiH i regionu, s posebnim akcentom na...\n...procesu evropskih integracija i mogućnostima za unapređenje saradnje dvije zemlje.\nTegeltija je istakao da je dosadašnja saradnja BiH i Francuske bila dobra, ali da postoje brojne neiskorištene mogućnosti u realizaciji projekata od obostranog interesa, a koje će značajno doprinijeti unapređenju ekonomskih odnosa dvije zemlje.\nAmbasador Francuske upoznao je tokom sastanka predsjedavajućeg Vijeća ministara i sa djelovanjem Francuske razvojne agencije koja bi finansirala značajne projekte u BiH narednih godina, naročito na polju regionalne integracije, zaštite životne sredine i klime.\nTegeltija je zahvalio ambasadoru Rusonu na pomoći koju je njegova zemlja uputila 2014. godine stanovništvu BiH pogođenom katastrofalnim poplavama.\nSagovornici su razmijenili mišljenja i o drugim aktuelnim temama, a razgovarano je i bezbjednosnoj situaciji u BiH i regionu u svjetlu migrantske krize, saopćeno je iz Vijeća ministara BiH.


Kamenovana ambulanta u Suvom Dolu na severu Kosova\nSuvi Do (Foto arhiva Kim)\nOn je dodao da je policija izvršila uviđaj i naglasio da mu iskustvo govori da je teško da će počinioci biti otkriveni. "Apelujemo na pripadnike međunarodne zajednice koji i dalje rade jalovo i sterilno, da izvrše pritisak i pronađu počinioce ovog vandalskog čina", rekao je Ivanović.\nKancelarija za KiM najoštrije osuđuje incident u Suvom Dolu\n"Opominjemo one koji u slepoj mržnji nasrću na sve što je srpsko da je običaj da se zdravstveni objekti ne napadaju ni u vreme ratnih sukoba, i da je dvostruka sramota i greh kada se to čini u miru", navodi se u saopštenju.\nKako se navodi u saopštenju, Kancelarija za KiM će pomoći da se pričinjena šteta sanira.\n"Onako kako smo pomogli pri izgradnji, renoviranju i opremanju desetina zdravstvenih objekata Republike Srbije na Kosovu i Metohiji od 2014. godine", dodaje se u saopštenju.\nIstiče se da je ambulanta kamenovana više puta u poslednjih nekoliko meseci, što jasno ukazuje na motive napadača.


Slobodan Vasković - Sa druge strane...: "Topli zec" za radoznale novinare\nO slobodi medija u Srbiji: "Topli zec" za radoznale novinare\nLekićeva izjava u zaoštrenoj formi definiše stav o ponašanju političara prema novinarima i medijima karakterističan za Grupu za slobodu medija, čiji je cilj borba protiv "medijskog mraka". Prvi zahtev te grupe upućen Vladi i Skupštine Srbije je da državni funkcioneri prestanu vređanje i ignorisanje novinara i medija koji postavljaju teška pitanja, jer javnost ima pravo da zna, a posao predstavnika vlasti je i da odgovaraju na pitanja!\nSituacije u kojima funkcioneri vređaju i ignorišu novinare, izbegavaju odgovore i govore ono što im odgovara, postale su gotovo pravilo.\nPredsednik Srbije Aleksandar Vučić je jednom prilikom rekao da mu se sviđa da odgovora kako on želi, a ne kako novinar očekuje, dok je ministar odbrane Aleksandar Vulin naveo da će odgovoriti na pitanje kada bude hteo.\n"Mi to vidimo na čitavom nizu stvari, a pre svega na nipodaštavanju građanskog civlinog društva, na urašavanju kontrolnih institucija i na odnosu prema novinarima. Novinari su tu prvi na listi zato što je jednoj vlasti koja je sve uložila u to da savlada tehniku pobedjivanja na izborima potpuno nezamislivo da tamo preko puta sedi neko s kim moraju da razgovaraju", rekla je ona.\nPredstavnici medijskih udruženja upozoravaju da su se konferencije za štampu pretvorile u skupove za javnost, iako su njihova pravila jednostavna i jasna svuda - novinar pita, a predstavnik vlasti odgovara. "Zna se šta je čiji posao, posao političara je da rade u korist gradjana i da budu tu da odgovore na pitanje novinara, a posao novinara je da insistiraju da dobiju odgovor na pitanja", kaže predsednik Udruženja novinara Srbije Vladimir Radomirović.\nInsistiranje na odgovoru, političari - opozicioni i vladajući, ali i predstavnici resornog ministarstva - najčešće tumače kao nekulturu i provokaciju novinara, uz nastojanje da ih "poduče" novinarskom poslu.\n"Mislim da novinari na te konferencije za štampe dolaze jako nepripremljeni, pitanja koja se tu postavljaju su ne samo nemušta, već ono što me posebno iznenadjuje - daju se odgovori koji su možda malo i širi a onda odmah posle toga sledi pitanje a odgovor je već dat", kaže državni sekretar u Ministarstvu kulture i informisanja Aleksandar Gajović.\nIz Evropske unije već godinama upozoravaju da su mediji u Srbiji neslobodni, da država ništa ne čini da popravi situaciju i da učestvuje u kršenju garantovanih sloboda. Podaci Reportera bez granica pokazuju da Srbija od 2014. konstantno pada na listi slobode medija, te je 2016. nazadovala za sedam mesta, zauzevši 66 poziciju.


Rehabilitovan đeneral Draža: Pristalice i protivnici ispred Palate pravde (FOTO)\nNa ovu odluku, shodno Zakonu o rehabilitaciji ne postoji pravo žalbe, tako da je ona konačna\nObjavljeno: 14.05.2015. 15:05h\nFoto: Tanjug / Nemanja Jovanović, Rehabilitacija Draže Mihailovića\nIzricanje presude privuklo ispred beogradske Palate pravde nekoliko desetina ljudi, suprotstavljenih stavova o četničkom komandantu.\nNekoliko desetina ljudi je sa transparentom "Smrt fašizmu - sloboda narodu" skandiralo "Ustaše, četnici, zajedno ste bežali", "Sluge okupatorske, služili ste Hitlera", "Idite na Adu da tražite Dražu".\nIstovremeno je sa druge strane policijskog kordona četrdesetak ljudi skandiralo "Tito ustaša" i pevalo pesmu "Od topole, pa do Ravne gore".\nTagovi General Draža MihailovićČetniciRehabilitacija\nREHABILITOVAN NIKOLA KALABIĆ: Sud presudio u korist unuke, tužilac najavio žalbu\nNewsweek u poseti četinicima u Londonu: Odsjaj kokarde u Holand parku\nReakcija zbog rehabilitacije Stepinca: Srbija Hrvatskoj upućuje protestnu notu


Deo saobraćajnice na Savskom vencu, Foto N. Skenderija\nOstalo je još da se sredi pešački deo na obodu Savskog trga, pa da se čitav posao, posle više od dve godine, konačno privede kraju.\nReporteri "Novosti" uverili su se juče da je u delu Savske ulice završen poslednji sloj asfalta, iscrtane saobraćajne linije i pešački prelazi, a urađen je i deo za zaustavljanje taksi vozila. Takođe su postavljeni i stubovi javne rasvete, semafori, a posađeno je novo drveće. Deonica je spremna da se pusti u saobraćaj, čime će putna infrastruktura oko zgrade bivše glavne železničke stanice biti završena.\n- Saobraćaj će biti pušten od sutra - istakao je za "Novosti" glavni gradski urbanista Marko Stojčić.\n- U sklopu radova na uređenju okoline Savskog trga završena je i Ulica Milovana Milovanovića, kao i raskrsnice ove i Balkanske, Admirala Geprata i Gavrila Principa.\nOstaje još da se uredi deo Karađorđeve ulice, od Brankovog mosta do Savske.\nSaobraćajnica nikada nije temeljno rekonstruisana i u lošem je stanju, a trudićemo se da bude završena mnogo brže nego prvi deo Karađorđeve. Time će se kompletirati uređenje saobraćajnica koje gravitiraju ka Savskom trgu i dobićemo jedan nov i uređen prostor.\nRekonstukcija prostora ispred nekadašnje železničke stanice počela je početkom 2020. godine, da bi na Savindan 2021. bio otkriven spomenik Stefanu Nemanji i nedovršeni trg zvanično otvoren. Kasnije su dodate klupe za odmor, urađena nova crpna stanica, a tramvaji su pre dve nedelje konačno krenuli obodom ovog javnog prostora. Posle završetka i puštanja u rad Savske ulice, predstoji unutrašnje uređenje stanične zgrade, koja će postati Istorijski muzej Srbije.\nKAO glavni razlog kašnjenja na kompletnom završetku projekta nadležni su često navodili izgradnju nove crpne stanice i ispitivanja koja su vođena prethodnih meseci.\nRušenje stare, koja se nalazi kod bolnice "Sveti Sava", obavljeno je u novembru, nakon šestomesečnih proba "Vodovoda". Ipak, u ovom projektu gradskim ocima ruke su bile vezane, pošto je finansijer izgradnje Savskog trga preduzeće "Beograd na vodi".\nJOŠ BEZ TRAMVAJA U SAVSKOJ: Kvar na vodovodnoj mreži trebalo bi da bude otklonjen do 15 sati\n14. 02. 2022. u 10:30\nCEV U SAVSKOJ JOŠ UVEK NIJE SANIRANA: Ekipe "Vodovoda" i dalje na terenu (VIDEO)\n13. 02. 2022. u 19:56\nEKIPE NA TERENU: Očekuje da danas bude sanirana cev u Savskoj ulici\n13. 02. 2022. u 12:35\nTRAMVAJI SE VRAĆAJU UNAZAD: Prelaz preko šina u Savskoj nakon havarije obustavljen do daljnjeg (VIDEO)\n12. 02. 2022. u 18:47\nurbanista Marko Stojčić tramvajske šine savska ulica


Policija dobila nove "marice", vatrogasci spasilačka vozila\nHomeVestiPolicija dobila nove „marice“, vatrogasci spasilačka vozila\nPolicija dobila nove „marice“, vatrogasci spasilačka vozila\nPolicijske uprave u Srbiji dobile su danas 72 nove „marice“, a Sektor za vanredne situacije dobio je novih 14 vatrogasno-spasilačkih vozila, saopštilo je Ministarstvo unutrašnjih poslova.\nMinistar unutrašnjih poslova Nebojša Stefanović je, na ceremoniji raspodele, poručio da MUP ima snage da obnovi svoj vozni park i da na taj način investira u bezbednost svih svojih pripadnika i građana Srbije.\n„Čeka nas do kraja naredne godine nabavka, zajedno sa ovom, oko 60 novih vatrogasno-spasilačkih vozila, kojima ćemo u značajnoj meri popraviti situaciju voznog parka u kome su neki kamioni stari i po nekoliko decenija“, rekao je on.\nPrema rečima Stefanovića, vatrogasci-spasioci i ljudi koji rade u SVS mnogo puta su pokazali da ne brinu o svojim životima, nego o životima drugih ljudi, pa će se zato nabaviti nove interventne i radne uniforme i do kraja godine svi biti kompletno opremljeni.\nOn je istakao da će MUP nastaviti i posao nabavke novih vozila i opreme i za policiju.\n„Hoćemo da obezbedimo da ne postoji nijedan pripadnik Ministarstva o kome nismo brinuli, od nabavke uniforme, cipela, čizama, zaštitne opreme, naoružanja do vozila i tehnike“, rekao je Stefanović.\nJKP „Novosadska toplana“ u 2018. godini


Specijal igara za Svetsko – Evo koja je kvota da će Aleksandar Mitrović biti NAJBOLJI STRELAC - Sportska centrala\n22 jun 2022. 14:00\nU Meridianu već sada možete tipovati na „Orlove“ i njihov učinak na Svetskom prvenstvu u Kataru\nPredstojeće Svetsko prvenstvo u fudbalu zakazano je za 21. novembra zbog svih specifičnosti koje donosi domaćin Katar kao destinacija.\nSa ove tačke gledišta, dugih pet meseci je pred nama, osim ako malo bolje obratite pažnju na to šta radi kladionicaMeridian.\nPored redovne najkvalitetnije dnevne ponude u regionu, spremno je nešto što će najvećim fudbalskim fanovima pomoći da bez problema dočekaju početak Mundijala.\nVeć sada zvuči primamljivo, ali pre nego što krenemo na detalje, želimo da vam predstavimo kako možete da budete na samo jedan korak od najbolje ponude sportskih igara na Balkanu, a uz to i dobrano da profitirate.\nKLADI SE – PREUZMI 500 RSD + iPhone 13!\nSve što treba da uradite jeste da se registrujete na meridianbet.rs, jer na taj način dobijate na poklon 500 RSD BONUSA BEZ USLOVA za online i uzivo kladjenje, ali i da šansu da postanete deo takmičenja koje može da vam donese iPhone 13 telefon.\nA kada uradite sve što je potrebno, onda sledi pregled specijalne ponude koju je kladonica Meridian pripremila za potencijalni učinak Srbije na Svetskom prvenstvu u fudbalu.\nPonuda je i više nego raznovrsna, zbog čega ćemo vas odmah upoznati sa pojedinim kvotama:\nSRBIJA ĆE PROĆI GRUPU – kvota 2.35\nSRBIJA ĆE PROĆI GRUPU KAO PRVOPLASIRANA – kvota 7.00\nSRBIJA ĆE OSVOJITI SVETSKO PRVENSTVO – kvota 160\nMITROVIĆ ĆE BITI NAJBOLJI STRELAC MUNDIJALA – kvota 40.00\nVLAHOVIĆ ĆE BITI NAJBOLJI STRELAC MUNDIJALA – kvota 40.00\nKompletnu ponudu za učinak Srbije na Svetskom prvenstvu u Kataru 2022. godine možete pogledati nameridianbet.rs.


kalidu kulibali navijac rasisticke uvrede sukob fiorentina zabrana stadion\nNaime, jedan navijač ga je nazvao "j****im majmunom" što je izazvalo oštru reakciju štopera rođenog u Senegalu, ali je obezbeđenje pravovremenom reakcijom, sprečilo sukob većih razmera.\nNakon svega, prema informacijama koje dolaze iz Italije, Fiorentina je uspela da identifikuje navijača koji je imao rasistički ispad.\nKako piše "Gazeta" klub iz Firence je od starta imao punu saradnju sa nadležnim organima, odmah je predao sav materijal, koji bi mogao da koristi identifikaciji, te se utvrdilo da je u pitanju navijač između 25 i 30 godina koji je vređao Kulibalija. Kako se navodi, njemu sada preti doživotna zabrana ulaska na stadion!\nPodsetimo, Kulibali je odmah posle utakmice na "Artemio Franki" stadionu, na društvenim mrežama zatražio da se drakonski kazni čovek koji je bacio ljagu na klub, sa druge strane, Fiorentina je uputila izvnjenje fudbaleru Napolija.\nMeđutim, nije samo Kulibali bio na meti uvreda, pošto su i Viktor Osimen i Andre-Frank Zamba Anguisa vređani od strane navijača, ali se tu završilo na povicima.


Usled pandemije Covid 19 virusa, fokus prodaje vina i alkoholnih pića prebačen sa tradicionalnog Horeca kanala na supermarkete. MVM Group godinama unazad sarađuje sa nekim od najvećih vinarija u regionu. Dobar merchandising je ključ uspeha i povećanja prodaje u KA sistemima. - MVM Group MVM Group\nUsled pandemije Covid 19 virusa, fokus prodaje vina i alkoholnih pića prebačen sa tradicionalnog Horeca kanala na supermarkete. MVM Group godinama unazad sarađuje sa nekim od najvećih vinarija u regionu. Dobar merchandising je ključ uspeha i povećanja prodaje u KA sistemima.


Policija sprečila navijače da upadnu na festival Mirdita - dobar dan u Beogradu\n► Policija sprečila navijače da upadnu na festival Mirdita - dobar dan u\nPripadnici beogradske policije sprečili su večeras veću grupu huligana da upadnu na festival "Mirdita - dobar dan", na kojem se beogradskoj publici predstavljaju savremeni umetnici sa Kosova, javio je Radio "Slobodna Evropa".\nOni su nosili transparente sa zastavom Kosova preko kojeg je grb Srbije i natpis "Nema predaje" i skandirali su pogrdne parole Albancima.\nNa samom ulazu u Dorćol plac i dalje je kordon policije a učesnici i posetioci festivala se upućuju na druge izlaze i savetuje im se da odatle ne idu peške.Većina posetilaca je i dalje u dvorištu Dorćol placa, a današnji festivalski program završen.\nFestival "Mirdita - dobar dan" otvoren je 29. maja u Centru za kulturnu dekontaminaciju, a pred sam početak manifestacije ispred CZKD se okupila i grupa od nekoliko desetina desničara koji su pevali navijačke pesme, a koje je kordon policije sprečio da priđu bliže mestu održavanja festivala.\nPrethodno je zbog festivala protestovalo i dvadesetak ljudi među kojima je bila predstavnica desničarskog pokreta "Zavetnici" Milica Đurđević Stamenkovski, a koji su rekli da je razlog njihovog dolaska to što se na tom festivalu "Kosovo tretira kao nezavisna država".


Kriza u muslimanskom svijetu je kataklizmična\nProf. dr Duraković: Sredinom decembra 2018. godine dobio sam u Dohi, u Qataru, priznanje za životno djelo, a tačan naziv priznanja je „Nagrada ‘al-Šejh Hamed’ za prevodilaštvo i međunarodno razumijevanje“, ili: „Sheikh Hamad Award for Translation and International Understanding“. Nagrada ima međunarodni karakter – možda je i najvažnija u kategoriji/oblasti za koju se dodjeljuje – utoliko više što njen žiri čine i Arapi i eksperti izvan arapskog svijeta. Ovo priznanje smatram međunarodnom ovjerom svoga cjeloživotnog djelovanja u oblasti prevodilaštva (i nauke) budući da sam uveo u bosanski jezik i kulturu temeljna djela orijentalno-islamske kulture općenito. Prije ove nagrade, UNESCO mi je dodijelio (2003.) priznanje za doprinos arapskoj kulturi – „La Prix Sharjah pour la culture Arabe 2003“. Najzad – neka mi ne bude zamjereno – činjenica da su me izabrale za svoga člana tri arapske akademije nauka (Damask, Kairo, Amman) dopušta mi da mogu biti zadovoljan tom višestrukom ovjerom moje posvećenosti struci i nauci.\nNeodgovornu politiku može kazniti međunarodna zajednica ili ulica\nŽene u dobi između 16 i 25 godina...\nOd Bosne preko Srbije, pa sve do Amerike...\nE.H 10/06/2019 11/06/2019


Bingo počeo gradnju novog tržnog centra, zaposlit će od 50 do 70 osoba (FOTO/VIDEO) | Cazin Danas\nBingo počeo gradnju novog tržnog centra, zaposlit će od 50 do 70 osoba (FOTO/VIDEO)\nIzdavanjem rješenja kompaniji „Bingo“ je omogućen početak izvođenja građevinskih radova na lokaciji u ulici Armije BiH, na ulazu u gradsko područje Banovića iz pravca Živinica\nOpćina Banovići izdala je ove sedmice rješenje za izvođenje radova na izgradnji poslovnog objekta kompanije „Bingo“ d.o.o. Tuzla, čime je ozvaničen početak izgradnje najvećeg tržnog centra u Banovićima. Ovo odobrenje je predstavnicima trgovinskog lanca „Bingo“ iz Tuzle uručio općinski načelnik Banovića dr. Bego Gutić.\nIzdavanjem rješenja kompaniji „Bingo“ je omogućen početak izvođenja građevinskih radova na lokaciji u ulici Armije BiH, na ulazu u gradsko područje Banovića iz pravca Živinica.\nOvo je treći objekat kompanije „Bingo“ koji se gradi u Banovići i bit će najveći do sada tržni centar u ovom gradu. U okviru tržnog centra bit će potrebna i nova radna snaga, a prema riječima investitora zaposlit će se od 50 do 70 osoba.\nKompanija poput Binga za Banoviće znači puno jer to prije svega znači novo zapošljavanje ali i bolji i brži budući investicijski razvoj naše općine“, – kazao je pomoćnik Općinskog načelnika Amir Mrkonjić i naglasio da će Općina nastaviti politiku subvencioniranja svih investicija na području općine i olakšavanja procedura prilikom obezbjeđenja potrebnih dozvola za izgradnju.\nUskoro javni poziv za podsticaj privrednicima\nOpćina Banovići je u Budžetu za 2021. godinu prvi put planirala značajna sredstva za podsticaj privrednicima, a uskoro će biti raspisan i javni poziv na koji će se moći prijaviti svi privrednici koji budu ispunjavali uslove.\n„U tržnom centru Bingo planiran je restoran sa 120 sjedećih mjesta, igraonica i dodatni prateći sadržaj, te veliki parking prostor sa 200 parking mjesta, tako da će ovo biti jedno lijepo mjesto porodičnog okupljanja i odlične kupovine. Kada je u pitanju hipermarket planiran je gastro odjel, mesnica, delikates i sve ono što je u ponudi u Bingo hipermarketima“, navela je Tatjana Paunovski, glasnogovornica kompanije Bingo, te izrazila zahvalnost Općini za dobru saradnju već punih 20 godina.\nIzgradnja tržnog centra trebala bi biti završena do kraja ove godine, a nove investicije će se nastaviti i u narednom periodu.\n„Postojeći objekti koje mi imamo u Banovićima su prvenstveno namjenjeni da budu trgovački centri, odnosno, hipermarketi i supermarketi. Robna kuća u Banovićima će u budućnosti da ima neku drugu namjenu, ali sve dok ne završimo započetu investicju robna kuća ostaje u svom aktuelnom statusu robne kuće“, kazala je Tatjana Paunovski.\n← Lozinke koje odmah trebate promijeniti ako ih koristite\nNezapamćena tragedija: Mladu sportistkinju udario grom dok je ulazila u vodu →\n21. Aprila 2021. Adela\nU TUZLI SE UVODI ONLINE NASTAVA U ŠKOLAMA, ZABRANJENE I NARGILE U BAROVIMA\n26. Marta 2021. Adela\nBiH i Turska potpisuju sporazum o saradnji u oblasti infrastrukture


Lideri DF-a: SNP da vrati mandate koaliciji ‘Za budućnost Crne Gore’ » Javni Servis\nPozvali Demokrate na dogovor oko svih vidova institucionalne i vaninstitucionalne borbe Knežević, Mandić, Medojević na press-u | Izvor: Facebook/Screenshot\nLideri DF-a: SNP da vrati mandate koaliciji ‘Za budućnost Crne Gore’\n8 Marta, 2022 12 Marta, 2022 madminLeave a Comment on Lideri DF-a: SNP da vrati mandate koaliciji ‘Za budućnost Crne Gore’\nJedan od lidera Demokratskog fronta (DF) Andrija Mandić pozvao je Socijalističku narodnu partiju (SNP) da, nakon odluke Glavnog odbora te stranke da učestvuje u dogovorima za formiranje manjinske vlade, vrati poslaničke mandate koaliciji “Za budućnost Crne Gore”.\nKako prenosi Pobjeda, Mandić je kazao da se Demokratska partija socijalista (DPS) vraća na velika vrata i da drži ključne poluge u budućoj Vladi Crne Gore.\n„Građani su se 30. avgusta 2020. izjasnili i glasali da DPS više ne može da vodi ovu zemlju, podržali tri opozicione liste, proslavili veliku narodnu pobjedu i sada možemo da konstatujemo da se DPS vraća na velika vrata i da drži ključne poliuge u pretpostavljenoj budućnoj Vladi crne Gore”, rekao je Mandić na konferenciji za medije tog političkog saveza.\nOn je rekao da je u ime DF-a pregovarao sa svim predstavnicima stranaka koji su činili koaliciju “Za budućnost Crne Gore”.\n„Danas imam pravo da pozovem kolege iz Socijalističke narodne partije, njenog lidera Vladimira Jokovića, kome sam vjerovao, da on i njegova stranka vrate poslaničke mandate koaliciji “Za budućnost Crne Gore””, istakao je Mandić.\nPrema njegovim riječima, ne može se dilovati sa zajednički osvojenim mandatima i graditi nova vlada u Crnoj Gori.\n„Ti mandati pripadaju onima koji će da izdrže, da istraju, a proceduralno naš Poslovnik u Skupštini Crne Gore poznaje proceduru koja bi omogućila da se mandati vrate drugim strankama koji su činili koaliciju “Za budućnost Crne Gore””, naveo je Mandić.\nDanas kada se, kako kaže, nadvila opasnost nad Evropom, kada se objedinjavaju svi, dobili smo potpuno suprotan politički proces “da se otvara politička kriza protiv koje će se DF i koalicija ZBCG boriti u institucijama i van institucija Crne Gore”.\n„Mnogi su očekivali i vjerovali da će tako što će dobiti SNP u redove buduće Vlade moći da pošalju poruku kako je srpski narod zadovoljen – nije. Predsjednik sam jedine parlamentarne, srpske stranke koja istovremeno i najjača stranka u parlamentarnoj većini. Za DF je dominatno glasao srpski narod, kao i za koaliciju ZBCG. Dosta smo trpjeli kada su nam saopštavali da se u Vladi Zdravka Krivokapića nalazi ogroman broj srpskih ministara, a vidjeli smo da rezultati politike Vlade Krivokapića, u suštini, su od prvog do zadnjeg dana bili usmjereni protiv srpskog naroda, SPC i protiv srpskih nacionalnih interesa koji je tražio samo ravnopravnost sa drugim ljudima koji žive na ovim prostorima. Vidimo da se sad priprema isti scenario, da se kaže da su došli novi sprski ministri i da srpski narod treba da bude zadovoljan. Da ne bi bilo prevare, izdaje, laži i podmetanja, DF kao stožer koalicije ZBCG, poziva SNP da se vrate programskim opredjeljenjima koalicije ili da vrate mandate”, naveo je Mandić.\nOn je istakao da je insistirao da SNP bude na listi koalicije ZBCG, poznavajući istorijat partije i sve predsjednike partije.\n„Vjerovao sam da se ne može desiti da partija takve istorije i dosljednosti borbe protiv DPS-a, može biti sumnjivi partner. Trudili smo se da ne bude prosut nijedan glas, ali kada smo ostvarili pobjedu i kada se pokazalo da je objedinjavanje subjekata u koaliciju “Za budućnost Crne Gore” bio pravi potez, znali smo da će se pojedini predomisliti i odabrati drugi put, ali ponajmanje smo mislili da će SNP pružiti ruku već poraženom DPS-u i vratiti Mila Đukanovića u političku igru”, kazao je Mandić.\nVidjeće se, kako je rekao, kakav će odgovor građana i srpskog naroda biti na predstojećim lokalnim izborima u Beranama.\n„Vidjećete kakvi će rezultati biti u Beranama, imamo dobar rad na terenu i imamo ispitivanje javnog mnjenja koje će pokazati i poslati poruku svima onima koji su spremni da izdaju saveznike i krenu stranputicom prema Milu Đukanoviću”, zaključio je Mandić.\nKnežević: Jokoviću dat mandat da zaigra Oro sa Vuksanović Stanković na Adžića krivini\nJedan od lidera DF-a Milan Knežević rekao je da je u GO SNP-a prepoznao većinu koji su 1998. godine protestovali ispred Skupštine protiv, kako je rekao, pokradenih predsjedničkih izbora i zajedno sa Momirom i Peđom Bulatovićem skandirali protiv Mila Đukanovića, prenosi Pobjeda.\n„Isti ti ljudi bili su sa mnom i 1999. godine kada nas je napao NATO pakt, organizujući teritorijalnu odbranu i proteste u svim gradovima Crne Gore i Srbije. Isti ti ljudi bili su sa nama 2004. godine kada je režim Mila Đukanovića ukidao srpski jezik i počeo da stvara neku novu naciju utemeljenu na nečemu što nije bilo imanentno ni Crnogorcima, ni Srbima u Crnoj Gori. Isti ti ljudi su sa mnom glasali NE na referendumu 2006. godine… I sad su isti ti ljudi, 25 godina kasnije, dali mandat Jokoviću da zaigra Crnogorsko oro sa Draginjom Vuksanović Stanković na Adžića krivini”, naveo je Knežević.\nZato se, kako je rekao, pridružuje pozivu Mandića da poslanici SNP vrate mandat koaliciji “Za budućnost Crne Gore”, ukoliko ne žele da se vrate aktuelnoj političkoj većini i poštovanju izborne volje.\n„Pozivam kolege iz Demokratske Crne Gore, jer je većina njih bila sa mnom na svim ovim događajima od 1998. pa do 2010. godine, da se zajednički dogovorimo oko svih vidova institucionalne i vaninstitucionalne borbe, da formiramo organizacioni odbor sa pokretima, nezavisnim intelektualcima i političkim subjektima koji su spremni da pruže institucionalni i vaninstitucionalni otpor onome što se dešavalo svih ovih nedjelja, a sinoć je dobilo kulminaciju odlukom članova GO SNP-a”, istakao je Knežević.\nOn je upozorio da će protiv potrepedsjednika Skupštine Ervina Ibrahimovića podnijeti krivičnu prijavu ukoliko se odluči da, kako je rekao, protivustavno i protizakonito zakaže sjednicu skupštinu.\n„Nećemo dozvoliti da se na jedan koruptivni i gazeće-ustavni način formira parlamentarna većina i vlada koja nije zasnovana na izbornoj volji građana”, poručio je Knežević.\nUkoliko izostane dogovor unutar parlamentarne većine, najbolje je, smatra Knežević, da se formira široka tehnička, ili koncentraciona vlada koja će organizovati prijevremene parlamentarne, lokalne i predsjedničke izbore. Ne vide ništa loše da se na izborima odmjeri čija politika je u pravu i kome građani najviše vjeruju.\n„Crna Gora se nalazi u ozbiljnoj društveno-političkoj krizi i pozivam faktore iz međunarodne zajednice da ne ohrabruje pojedine aktere iz parlamentarne većine da sa DPS-om vode Crnu Goru do nove nestabilnosti”, poručio je Knežević.\nMedojević: Potrebno napraviti vladu nacionalnog jedinstva\nJedaan od lidera DF-a Nebojša Medojević je rekao da je pred nama ozbiljna, globalna kriza.\n„Rat u Ukrajini je označio kraj arhitekture globalne bezbjednosti kakvu smo poznavali od 1945. godine, pa posebno 1990. godine. Situacija je takva da jedna mala zajednica, mala država koja je posvađena, podijeljena i osiromašena je u situaciji da sada mora mnogo ozbiljnije i odgovornije, istorijski razmišlja o potezima koje mora da povuče”, naveo je Medojević.\nZbog toga je, kako je rekao, potrebno napraviti vladu nacionalnog jedinstva.\n„Očigledno da u nekim strukturama u Crnoj Gori preovladava bolesna i opasna ideja, okupljena oko koncerna Vijesti, da neko sa 5 odsto glasova može da vlada Crnom Gorom i da kažu da određeni ljudi mogu ili ne mogu biti vlast. Pozivamo vlasnike Vijesti Željka Ivanovića i Miška Perovića da prestanu sa ovim eksperimentima. Država nije igračka, mi se nalazimo u okruženju globalnog sukoba i nije vrijeme da se čitava Crna Gora danas nalazi u prilici da razmišlja da li će vlasnici Vijesti predložiti mandatara”, poručio je Medojević.\nOn je naveo i da je svaki glas za SNP u Beranama glas za Mila Đukanovića i mafiju.\n„DF je uvijek adresa za pošteni, istorijski i državni dogovor, ali i uvijek tačka otpora za korupciju i bilo kakvu prevaru”, naglasio je Medojević.\nSvi koji misle da mogu da izdaju DF i simuliraju neke političke procese moraju da znaju, ističe Medojević, da će imati otpor.\nTagged Andrija Mandić Demokratski Front DF Facebook Manjinska Vlada Milan Knežević Nebojša Medojević Pobjeda Politika Crna Gora Press\nAbazović: Istorijska odluka SNP-a, Vlada mora biti inkluzivna\nCGO: Vlada dodijelila još 43 počasna državljanstva


Beogradski lekari stigli na Kosovo i Metohiju - NOVA portal\nBeogradski lekari stigli na Kosovo i Metohiju\nDruštvo Autor:Tanjug02. apr. 202021:22\nDevet medicinskih radnika otišlo je danas na Kosovo i Metohiju kako bi pomogli u borbi protiv koronavirusa, rekao je večeras na konferenciji za novinare predsednik Srbije Aleksandar Vučić.\nVučić je na konferenciji za novinare rekao da su oni danas pušteni da uđu na teritoriju KiM.\n„Danas sve što je bilo kamiona, naših i njihovih, sve su pustili, valjda je takva situacija i pustili su nam i naše lekare da prođu“, rekao je Vučić.\n„Našem narodu na KiM mogu da poručim samo to da smo uz njih, kao i uz bilo koji drugi deo naše zemlje“, rekao je Vučić na konferenciji za novinare.\n„Posebna pažnja jeste usmerena ka tom delu naše zemlje i u tom smislu su dodatni timovi u toku jučerašnjeg dana otišli na područje KiM“, rekla je Kisić i dodala da u ovom momentu ne može da iznese tačne podatke.\nNa pitanje koliko se pacijenata sa KiM leči na Klinici za infektivne i tropske bolesti u Beogradu, načelnik te klinike Goran Stevanović rekao je da se najteži bolesnici sa KiM leče u KC Niš, jer je to najbliži centar koji može da pruži pomoć, kao i da je to odlučeno jer ljudi sa teškom kliničkom slikom ne mogu da izdrže duži transport.\n„Radili smo dosta na pojačanju timova na KiM“, rekao je Stevanović i dodao da su na KiM otišli stručnjaci iz Beograda, između ostalih i jedan infektolog, redovni profesor Univerziteta u Beogradu.\nAleksandar Vučićkonferencije za novinarekoronavirusKosovo i Metohija


SEEbiz.eu / TREND / Vučić: Pozvaćemo svetske institucije da provere birački spisak u Srbiji\nAleksandar Vučić birački spiskovi Ana Brnabić Vlada Srbije\nDatum objave: 23.07.2019. - 22:34:20\nBEOGRAD - Predsednik Srbije Aleksandar Vučić izjavio je danas da će država pozvati predstavnike relevantnih medjunarodnih institucija da dodju u Srbiju "pet-šest meseci" pre održavanja izbora kako bi proverili birački spisak i utvrdili, kako je rekao, "da li nešto petljamo ili krademo".\nVučić je za TV-Pink rekao da očekuje da će premijerka Ana Brnabić možda već sutra izneti taj predlog.\n"Pošto su (opozicija) lagali kako mrtvi glasaju, a živi ne mogu, mi ćemo da pozovemo međunarodne predstavnike da dodju pet-šest meseci pre izbora i provere da li nešto petljamo ili krademo, pa neka bude kako kažu svetski priznate institucije", kazao je predsednik Srbije.\nImam dokaze su Tomislava Nikolića i mene prisluškivali dok smo bili u opozicijiPredsednik Srbije Aleksandar Vučić izjavio je danas da raspolaže dokazima da su Tomislava Nikolića i njega prisluškivali "sve vreme" dok su bili u opoziciji.\nOn je odbacio navode lidera Saveza za Srbiju da ih pripadnici MUP-a prate i prisluškuju, navodeći da je "svakome jasno da ih niko prisluškuje i ne prati".\n"Sve je to bezveze, polazeći od sebe oni računaju da smo mi kao oni. Ne razumem zašto je MUP demantovao njihove navode, time im samo pridaju značaj. Svakome je jasno da ih niko ne prisluškuje, pa ja kao da sam ih lično vadio iz fioke da mi budu politički protivnici jer gore ne mogu da nadjem", rekao je Vučić za televiziju Pink.\nUpitan da li ima saznanja o tajnoj operaciji "Omča", koju po navodima jednog tabloida sprovode zapadne ambasade sa ciljem da ga sruše sa vlasti, Vučić je rekao da ne želi da priča o tim stvarima jer je to kako je naveo, posao nadležnih organa.\n"BIA ima svoj posao, druge strane službe svoj, samo neka rade svoj posao profesionalno", rekao je Vučić.\nOn je dodao da će državni organi utvrditi ko je pratio suprugu brata Siniše Malog, navodeći da to "sigurno" nije učinio "niko od nadležnih lica".\n"Očekujem da nadležni državni organi obaveste ko je to lice. U svakom slučaju, neće se sakriti, nadležni će otkriti celu pozadinu", rekao je predsednik Srbije.\nUpitan kako komentariše "napade" na članove njegove porodice, Vučić je rekao da nije "nenaviknut" na njih i da nema prevelike probleme sa tim.\n"Ljudi su već navikli na sve laži koje su mogli da izgovore o meni i mojoj porodici za sedam godina i znaju da su to neistine. Ne moram da ponavljam koliko su mi kriminalizovali brata, a priča o deci je toliko odvratna da ne želim da je komentarišem, to govori o onima koji se takvim kampanjama služe. Nije prijatno ali moj posao je da trpim sve udarce i da brinem za Srbiju i sve njene gradjane", dodao je Vučić.


LCD ekran sasvim zadovoljava prosečnog poslovnog korisnika\nKoncept all-in-one računara postoji već jako dugo, ali deluje kao da nije dobijao zasluženu pažnju. Jedan od razloga je i to što su ovi računari bili preskupi, ali je HP sa ovim modelom odstupio od toga i predstavio solidan uređaj za pristojnu cenu.\nZanimljivo rešenje dizajna ostavlja „pavilion 20“ bez standardnog postolja, ekran se oslanja na dodatni ram ispod ekrana i podesivi nogar sa zadnje strane. Na taj način postignuto je lako podešavanje ugla ekrana, ali i dodatno smanjen prostor koji računar zauzima, što ljudima koji uzimaju ovakav tip računara svakako znači.\nSa zadnje i leve strane se nalaze portovi (vidi tabelu), dok je s desne optika. Naravno, ono što je najbitnije to je LCD ekran veličine 20 inča (50,8 centimetara) dovoljno velik da zadovolji prosečnog poslovnog korisnika. Sa LED pozadinskim osvetljenjem i rezolucijom 1.600 x 900 piksela može se reći da spada u višu srednju kategoriju.\nProcesor AMD E1-1200 sa dva jezgra i radnim taktom od 1.4 GHz, potpomognut sa četiri gigabajta radne memorije, radi na zadovoljavajućem nivou. Kancelarijski i internet programi rade bez ikakvog zastajkivanja, do njega dolazi samo prilikom “jačeg” multitaskinga i pokretanja više teških programa istovremeno. Ipak, to ne kvari dobar utisak o ovom računaru.\nOperativni sistem „Vindouz 8“ je prvenstveno namenjen uređajima sa osetljivim ekranom i to je jedan od nedostataka kod „pavilliona 20“, pošto se prilikom korišćenja dogodilo da na sekund krenemo da dotaknemo displej.\nZa one koji ne žele puno kablova u kući ili na poslu i ne bi da razbijaju glavu koji računar da kupe, “pavilion 20” je pravi izbor.


Gradonačelnik primio rvača Zuraba Datunašvilija: čast nam je što u gradu imamo tako uzoran sportski kolektiv i u njemu svetske šampione | Zrenjanin\n13. oktobar 2021. 16:09:57\nČestitajući mu na uspehu, gradonačelnik Simo Salapura istakao je da su osvojene medalje Zuraba Datunašvilija i na svetskom i na evropskom prvenstvu i na Olimpijskim igrama potvrda onoga što obeležavamo cele godine - da je Zrenjanin Evropski grad sporta za 2021. godinu.\n- Kroz ovaj rezultat vidimo da u Zrenjaninu postoji duga i uspešna tradicija rvanja, da je Rvački klub “Proleter” jedan od najorganizovanijih i najuspešnijih klubova ne samo u našoj državi, već i van granica regiona i nama je čast da, uz podršku lokalne samouprave, možemo da imamo tako uzoran sportski kolektiv u gradu - rekao je gradonačelnik i posebno istakao kvalitetan stručni rad u klubu i dobru bazu među najmlađim takmičarima.\n- Počev od najmlađih kategorija, preko stručnog kadra, do rukovodstva, uključujući i našeg sugrađanina Željka Trajkovića, koji vodi i nacionalni rvački savez, sve to govori da je, osim rezultata, veoma bitna i organizovanost i podrška koja postoji. Sva takmičenja u organizaciji Rvačkog saveza Srbije nekim delom se realizuju i u Zrenjaninu i ona ne samo da promovišu naš grad i rvački sport, već stvaraju novu bazu i privlače buduće šampione. U rvačkom kolektivu je mnogo dece, imamo čime da se ponosimo i verujem da ćemo i na narednim Olimpijskim igrama u Parizu imati takmičare iz našeg kluba, odnosno iz Zrenjanina - kazao je on i podsetio da je, zaključno s Olimpijskim igrama u Tokiju, Zrenjanin na najvećoj sportskoj smotri imao 66 predstavnika, sportista, trenera ili sudija, a da taj niz učešća naših sugrađana nije prekinut od 1956. godine i Olimpijade u Melburnu.\n- Čestitam na svim ostvarenim rezultatima i Rvačkom savezu Srbije i Rvačkom klubu “Proleter” i želim im uspeha i na narednim takmičenjima - poručio je gradonačelnik.\n- Srećan sam zbog svih osvojenih medalja, jer sam ovom zlatnom medaljom uspešno okončao olimpijski ciklus i sada se pripremam za naredna takmičenja. Naredne godine startuje novi olimpijski ciklus i prvi nastup me očekuje na Svetskom prvenstvu u Beogradu, na kom ću braniti ovu titulu - rekao je on.\n- Pripremamo ekipu za Pariz 2024. godine i ovo nam je prva faza u tim pripremama, jer očekujemo da opet osvojimo bar jednu medalju, a pokušaćemo i dve. Zurabi je bio odličan i pokazao vrhunsku formu ove godine i mislim da je istorija doneti medalje sa tri najveća takmičenja, i to dve zlatne. Moram da istaknem i veliku podršku koju imamo u Zrenjaninu, i od lokalne samouprave i od gradonačelnika, vidi se da je on bio sportista. Nekad su najbitnija materijalna sredstva, nekad druga vrsta podrške, ali je sportska podrška veoma bitna i mi to imamo, tu vrstu razumevanja ljudi upravo po sportu - rekao je nakon današnjeg prijema u Gradskoj kući Trajković.


07.02.2020 / 11:08 Politika - Staša Košarac\nMinistar spoljne trgovine i ekonomskih odnosa u Savjetu ministara Staša Košarac poručio je da će dosljedno slijediti jedan od najvažnijih spoljnopolitičkih ciljeva BiH - članstvo u EU, uključujući puno uvažavanje ustavnih nadležnosti Republike Srpske, Federacije BiH /FBiH/ i Brčko distrikta.\n- Moja prva zvanična posjeta Briselu nije bila slučajna. Smatram da Brisel jeste mjesto gdje treba razgovarati o određenim pitanjima od interesa za BiH i oba njena entiteta. Iz tog razloga sam se i odlučio da moja prva inostrana posjeta bude sjedištu EU jer tu i postoji potreba da razgovaramo o našim prioritetima - rekao je Košarac u intervjuu Srni.\nGovoreći o sastanku sa evropskim komesarom za trgovinu Filom Hoganom, sa kojim je razgovarao o zaštitnim mjerama EU na uvoz proizvoda od čelika, Košarac je istakao da je to bilo prvi put da neko od zvaničnika iz BiH ima priliku da razgovara sa evropskim komesarom za trgovinu.\nPrema njegovim riječima, to je bila dobra prilika da iznese bazične stavove i težnju BiH ka definitivnom članstvu u EU, kao i želju institucija u BiH da ispune uslove za članstvo u Svjetskoj trgovinskoj organizaciji /STO/.\n- To je, takođe, bila prilika da jasno kažemo da zaštitne mjere koje je uvela EU za uvoz čelika nanose štetu našim privrednicima u BiH. Smatrao sam veoma korisnim da razgovaram sa komesarom Hoganom da bi ukazao na štetne posljedice po privredu BiH, a prije svega to se odnosi na Rudnik Ljubija, Željeznice Republike Srpske, Željeznice FBiH, Mital Zenica - navodi Košarac.\nOn kaže da ga raduje što je, uprkos zaštitnim mjerama EU, čija je revizija bila planirana tek naredne godine u maju, snagom argumenata koje je BiH iznijela zajedno sa još nekim zemljama regiona, Hogan odlučio da proces revizije otvori već od februara do marta ove godine, a sve s ciljem da se domaćim privrednicima omogući nesmetan izvoz čelika na tržište EU.\nKošarac najavljuje da će u narednim danima veoma intenzivno raditi sa resornim entitetskim ministarstvima s ciljem pripreme što bolje argumentacije za reviziju i donošenje odluke EU kojom bi sve zemlje zapadnog Balkana mogle da dobiju povoljniji položaj.\n"Ove mjere EU pogađaju i Srbiju i Sjevernu Makedoniju i zato smatramo da smo na dobrom putu da svi zajedno, možda, promijenimo nepopularnu odluku EU u vezi sa uvozom čelika. Nadam se da će ovo biti dobra poruka našim privrednicima, koji će u ovoj fazi pripremanja dokumentacije biti kontaktirani od Ministarstva spoljne trgovine i ekonomskih odnosa i da, potom, sublimiramo sve informacije kojima raspolažemo i proslijedimo ih komesaru Hoganu", rekao je Košarac.\nNAЈVAŽNIЈA ЈE ZAŠTITA GRAĐANA U SLIVU UNE\nRezimirajući utiske sa sastanka sa glavnim direktorom Glavne uprave Evropske komisije za energetiku Ditom Јul Јorgensen i otvorenog razgovora o problemu izgradnje odlagališta nuklearnog otpada na Trgovskoj gori, Košarac je istakao da je najvažnija zaštita građana.\n- U tom kontekstu smo i posmatrali aktivnost Hrvatske na utvrđivanju tačne lokacije na Trgovskoj gori za odlaganje nuklearnog otpada, što bi stvorilo problem za stanovništvo sedam opština u BiH u slivu rijeke Une. Odlučan sam da to pitanje, u skladu sa našim kompetencijama i ustavnim nadležnostima, artikulišemo i da ga otvaramo mnogo hrabrije nego do sada - naglasio je Košarac.\nOn je dodao da mu je žao što Ministarstvo spoljne trgovine i ekonomskih odnosa nije u prethodnom periodu bilo agilnije u tom smislu, te istakao da je od svojih saradnika već zatražio punu mobilnost u narednim koracima.\nKošarac je podsjetio i na nedavno održane sastanke sa entitetskim ministrima, na kojima je jasno izražen stav da su svi nivoi vlasti u BiH opredijeljeni da nastave sa aktivnostima kako bi se došlo do odluke da Hrvatska odustane od stvaranja odlagališta nuklearnog otpada na Trgovskoj gori, koje bi moglo da dovede do ekološke katastrofe.\n- Mobilisao sam sve relevantne strukture u BiH, poput Agencije za nuklearnu bezbjednost BiH, kao i Klub zelenih u parlamentima, od koga sam dobio apsolutnu podršku. U narednim danima imaćemo radni sastanak na kojem ćemo proći kroz sve aspekte ovog problema i donijeti zaključke prema Savjetu ministara i drugim relevantnim institucijama i organizacijama - kaže Košarac.\nOn dodaje da je iskoristio priliku da i u Direktoratu za životnu sredinu u Briselu govori o ovom pitanju i zatraži pomoć evropskih zvaničnika u vezi sa problemom izgradnje odlagališta nuklearnog otpada na Trgovskoj gori.\n- Iako je Hrvatska član EU, do sada nismo kod zvaničnog Zagreba uočili razumijevanje za dijalog sa BiH u vezi sa tim i tražili smo da se u potpunosti sprovedu elementi Espo konvencije /Konvencija o procjeni uticaja na životnu sredinu u prekograničnom kontekstu/. Pri tome, mi i dalje insistiramo na razvoju dobrosusjedskih odnosa sa Hrvatskom - navodi ministar spoljne trgovine i ekonomskih odnosa.\nOn je napomenuo da je u Briselu dobio uvjeravanja da će evropski Direktorat za životnu sredinu kontaktirati hrvatsku stranu i pozvati je da tretira elemente Espo konvencije, kao i da će prenijeti želju BiH da i dalje razvija dobre bilateralne odnose i dijalog koji bi trebalo da dovede do rješenja prihvatljivog za obje strane.\nKošarac kaže da je mnogo informacija dobio o sličnim problemima između Slovenije i Italije, zbog čega će BiH angažovati eksperte koji su bili uključeni u rješavanje tog problema, a sve s ciljem sprečavanja izgradnje odlagališta nuklearnog otpada na Trgovskoj gori i zaštite života i zdravlja građana u BiH.\nZAŠTITA DOMAĆE PROIZVODNjE - POŠTOVANjE MEĐUNARODNIH UGOVORA I CEFTE\nGovoreći o spoljnoj trgovini i zaštiti domaće proizvodnje u BiH, s obzirom na to da dosadašnji pokušaji nisu dali veće rezultate, a značajna su i ograničenja tog procesa iz EU, Košarac ističe da je domaće proizvođače moguće zaštititi ako se poštuju međunarodni ugovori, s jedne strane, i, s druge, ako se omogući da roba domaćih proizvođača ne čeka dugo na graničnim prelazima, odnosno carinskim terminalima, kao što je to, nažalost, slučaj godinama.\nOn dodaje da, istovremeno, uvoz strane robe u BiH nema tu vrstu prepreka ili ograničenja.\n- Na tom planu moramo uložiti dodatne napore. Iz dosadašnjih razgovora sa predstavnicima poslovne zajednice informisan sam da su upućene određene inicijative za proširenje kapaciteta na graničnim prelazima, kao i da su lokalne zajednice spremne da pokrenu procedure za integrisane granične prelaze kako se putnici i roba ne bi nepotrebno zadržavali na granici i kako bi privredno-trgovinski tokovi bili jeftiniji i efikasniji - naveo je Košarac.\nOn pojašnjava da dosadašnja praksa predsjedavanja Cefti podrazumijeva preuzimanje aktivnosti iz prethodnog perioda i dodaje da će BiH u ovoj godini predsjedavanja raditi na institucionalnom razvoju Cefte, kao i na usvajanju dodatnog protokola sedam, koji se odnosi na način rješavanja sporova u svih sedam zemalja članica Cefte.\n- Već sada na tom planu postoje određeni problemi i smatram da je naša uloga da razriješimo nesuglasice i nepovoljne odluke nekih privremenih institucija nekih zemalja koje nanose štetne posljedice po privredu BiH. Svjesni smo činjenice da odlučivanja u Cefti nema bez konsenzusa i saglasnosti svih strana, ali mislim da ima dovoljno vremena da u ovoj godini otvorimo dijalog o svim spornim pitanjima s ciljem pronalaženja adekvatnih rješenja - poručio je Košarac.\nPrema njegovim riječima, koncept Cefte nije prevaziđen i predstavlja dobar okvir za spoljnotrgovinsko poslovanje privrede BiH, koji sada samo treba nadograđivati.\nOn kao jedan od oblika te nadogradnje vidi ideju "malog Šengena", o čemu je razgovarao u Komitetu za proširenje EU, gdje se uvjerio u spremnost za podršku tom projektu ukoliko bude prihvatljiv za sve zemlje zapadnog Balkana.\n- Na taj način omogućili bismo brži prevoz robe preko granica u regionu, niže transportne troškove - kaže Košarac i napominje da je sa mnogim entitetskim kolegama ministrima govorio prethodnih dana o tome da prije svakog odlaska na sastanke Cefte treba postići bazičan stav iz BiH, uz visok stepen saglasnosti o neophodnosti mnogo bolje koordinacije između različitih nivoa vlasti.\nNavodeći da žali što ta koordinacija nije postojala u prethodnim godinama, Košarac je rekao da je taj model sada usvojen i da se mora razviti unutrašnji dijalog kada je riječ o Cefti i zastupanju privrede BiH, odnosno Republike Srpske, FBiH i Brčko distrikta.\n- Tako da ćemo najmanje jednom mjesečno imati tu vrstu sastanaka posvećenu međunarodnim ugovorima i obavezama BiH u spoljnotrgovinskom poslovanju. Smatram da na taj način veoma aktivno možemo pomoći i podržati razvoj domaće privrede i plasman proizvoda i usluga domaćih proizvođača na stranim tržištima - rekao je ministar spoljne trgovine i ekonomskih odnosa.\nRUSKO TRŽIŠTE OD VELIKOG ZNAČAЈA ZA PRIVREDU BiH\nGovoreći o značaju ruskog tržišta za BiH, Košarac je istakao da je ono veoma značajno za cjelokupnu privredu u BiH, koja sa Rusijom ima veoma dobre bilateralne odnose, kao i privrednu saradnju koja omogućava domaćim poljoprivrednicima da već izvoze voće i povrće u Rusku Federaciju.\n- Nedavno smo informisani da je ruski fitosanitarni inspektorat odobrio uvoz presadnica i sadnica iz BiH, što je za naše ljude koji se bave tom djelatnošću veoma značajno i otvara nove mogućnosti za još intenzivniju saradnju sa ruskim partnerima. Već imamo saglasnost za izvoz oko dva miliona presadnica paradajza i paprike i oko 1,2 miliona sadnica jabuke i kruške. To je dobar osnov za nastavak solidne privredne saradnje BiH i Rusije - navodi Košarac i dodaje da je sa ruskim ambasadorom Petrom Ivancovom razgovarao o potrebi osnivanja radne grupe za poljoprivredu između BiH i Rusije.\nKošarac je najavio da će ovih dana pozvati ruski inspektorat da pošalje predstavnike u BiH da izvrše kontrolu nekoliko farmi i pogona za preradu mlijeka jer smatra da u BiH postoje značajni kapaciteti koji bi mogli djelovati u pravcu distribucije i prodaje mliječnih proizvoda na ruskom tržištu.\n- Mislim da bi to bila dobra poslovna aktivnost Ministarstva i velika šansa za domaće proizvođače. Ono o čemu ćemo razgovarati sa ruskim partnerima svakako jeste i dostizanja standarda u BiH za izvoz mesa i mesnih proizvoda u Rusiju. U prvoj polovini godine očekujemo zvaničnu posjetu ministra poljoprivrede Ruske Federacije i za taj susret pripremićemo se zajedno sa predstavnicima resornih ministarstava Republike Srpske, FBiH i službi Brčko distrikta - rekao je Košarac.\nBROЈNI PROЈEKTI U OBLASTIMA ENERGETIKE, POLjOPRIVREDE, EKOLOGIЈE\nGovoreći o djelovanju ministarstva na čijem je čelu, Košarac je podsjetio da Ministarstvo spoljne trgovine i ekonomskih odnosa ima koordinišuću ulogu i istakao da sva kretanja u njegovim resorima treba da budu na realnoj osnovi.\n- Onda kada postoji bazičan dogovor entitetskih vlada, ministarstava, uključujući i institucije i organe Brčko distrikta, tada ulazimo u određene procese usaglašavanja i usvajanja strategija i akata - pojasnio je Košarac.\nPrema njegovim riječima, svaka strategija u BiH trebalo bi da bude kumulativni zbir strategija i planova entiteta i Brčko distrikta i, ukoliko to uspije, ne treba sumnjati u mnogo efikasniji zajednički rad svih na planu ispunjavanja obaveza BiH, posebno evropskih direktiva.\n- Јedna od tih strategija na polju energetike je Treći energetski paket, o čemu sam već razgovarao sa resornim entitetskim ministrima s ciljem formiranja novih radnih grupa i aktualizovanja ovog pitanja, uvažavajući entitetske nadležnosti i koordinišuću ulogu ministarstva na čijem sam čelu. Vjerujem da ćemo uspjeti da sa Energetskom zajednicom EU i njenim Sekretarijatom otklonimo određene probleme i nesporazume, poput donošenja odluke o kvalitetu naftnih tečnih derivata, koja i dalje ostaje obaveza BiH prema EU i članstvu u STO - naveo je Košarac.\nTakođe, dodao je on, za poljopoprivredu u BiH veoma je značajno postizanje mobilnosti za korištenje IPARD sredstava iz EU kako bi moglo doći do bržeg razvoja domaće poljoprivredne proizvodnje, uključujući i podsticajne mjere entitetskih resornih ministarstava.\n- BiH mora da određeni broj zakona prilagodi evropskim direktivama i standardima u ovom sektoru, gdje je evidentno određeno kašnjenje u vezi sa tim aktivnostima, kao posljedica toga što u prethodnom periodu nije postojala kvalitetna komunikacija Ministarstva spoljne trgovine i ekonomskih odnosa sa resornim ministarstvima u entitetima. Uvažavajući potrebe Republike Srpske i FBiH, pokrenućemo proceduru donošenja novih zakona, prihvatljivih za EU, a u tu grupu spadaju i zakon o vinu i rakiji, zakon o hrani, zakon o veterinarstvu - precizirao je Košarac.\nOn naglašava da Ministarstvo spoljne trgovine i ekonomskih odnosa ne može i neće biti centralni organ koji je nadređen entitetskim ministarstvima i to neće biti politika ovog ministarstva dok god je on na njegovom čelu.\n- Naša politika biće potpuna koordinacija svih aktivnosti, uvažavanje već iskazanih javnih politika i strategija entitetskog nivoa i Brčko distrikta, i pri tome ćemo tijesno sarađivati sa evropskim partnerima. Obradovala me izjava britanskog ambasadora u BiH Metjua Filda, koji je rekao da strategija iz oblasti energetike BiH do 2035. godine upravo jeste zbir entitetskih strategija i strategije Brčko distrikta - istakao je Košarac.\nSARADNjA SA SPOLjNOTRGOVINSKOM KOMOROM MORA BITI U KORIST POSLOVNE ZAЈEDNICE\nGovoreći o saradnji sa Spoljnotrgovinskom komorom /STK/ BiH, Košarac pojašnjava da je Ministarstvo spoljne trgovine i ekonomskih odnosa dužno da prati sprovođenje Zakona o STK BiH, kao što je nadležno i za primjenu Zakona o spoljnotrgovinskom prometu oružja, municije, vojne opreme i proizvoda dvostruke namjene.\n- Prema Zakonu o STK BiH odnosićemo se vrlo sofisticirano, budući da je STK nevladina organizacija, ali sa javnim ovlaštenjima. Naša obaveza je da vršimo kontrolu primjene Zakona o STK.Mislim da ćemo na bazi partnerstva sa rukovodstvom Komore sva pitanja rješavati na obostrano zadovoljstvo, ali i u korist domaće poslovne zajednice - navodi Košarac.\nOn je istakao da se zajedno sa STK BiH mora daleko više raditi na promociji domaće proizvodnje i proizvoda. "Rečeno mi je da STK ove godine planira 58 sajmova i, budući da Ministarstvo spoljne trgovine i ekonomskih odnosa ima mogućnost da podrži organizaciju i učešće na domaćim i stranim sajmovima, mi ćemo dati doprinos u tom pravcu", rekao je Košarac.\nNa pitanje koliko je BiH, zaista, blizu prijema u STO, Košarac u intervjuu Srni podsjeća da proces pristupanja BiH traje još od 1999. godine, a da je BiH sada došla u fazu da treba da sklopi određeni bilateralni sporazum i donese odluku o kvalitetu naftnih tečnih derivata, što je veoma obiman posao u kojem postoje različiti interesi.\n- I ovaj problem pokušaćemo da riješimo na nivou radne grupe koju će činiti predstavnici entiteta i Brčko distrikta, jer članstvo u STO podiže rejting svake zemlje, a to će važiti i za BiH - veći priliv investicija, transparentniji pristup robi za koju su zainteresovane strane zemlje članice STO. Јednom riječju, to će biti snažan zamajac bržem razvoju privrede BiH u cjelini - istakao je ministar spoljne trgovine i ekonomskih odnosa.


Mandić i Knežević u ponedeljak idu u tužilaštvo na saslušanje\nAndrija Mandic (d) i Milan Knežević lideri opozicionog Demokratskog fronta\nČelnici opozicionoig Demokratskog fronta (DF) koji su osumnjičeni za pokušaj terorizma na dan izbora u Crnoj Gori Andrija Mandić i Milan Knežević dobili su poziv tužilaštva na saslušanje kome će se odazvati.\nMandić je agenciji Beta danas potvrdio da je dobio poziv za ponedeljak 20. februar za 11 sati i da će se odazvati pozivu tužilaštva.\nNjima je ove sedmice Skupština Crne Gore ukinula imunitet na zahtev specijalnog tužioca Milorada Katnića radi vođenja krivičnog postupka protiv njih.\nSpecijalni tužilac je tražio i njihovo privođenje ali je po obavezujućem uputstvu vrhovnog državnog tužioca Ivice Stankovića odustao od toga. Uputstvo vrhovnog tužioca je obavezujuće.\nMandić i Katnić osumnjičeni su da su bili dio organizovane kriminalne grupe koja je na dan prošlogodišnjih, parlamentranih izbora pripremala teroristički napad u Crnoj Gori, nasilan upad u Skupštinu, proglašenje izborne pobjede DF i hapšenje tadašnjeg premijera Mila Đukanovića.


Raška oblast - Sputnjik Srbija\nNa brdu iznad reke Lim, pored lekovitih izvora tople vode smešten je manastir posvećen Svetom Nikoli Mirlikijskom koji se ubraja među najstarije srpske svetinje u Raškoj oblasti.\nPokret vozila Vojske Srbije tokom jučerašnjeg dana u blizini Raške (video)\nDok je na Kosovu i Metohiji juče trajala akcija specijalnih kosovskih policijskih snaga, u Raškoj oblasti je primećeno pomeranje srpskih vojnih oklopnih vozila i opreme.\nMože li Srbija da raspusti Bošnjačko nacionalno veće zbog poziva Pacoliju da poseti Novi Pazar jer je time prekršen Ustav? Pacoli je, naime, imenovan kao ministar inostranih poslova Republike Kosovo.\nSuština je stvoriti svest o neophodnosti ćirilice, o neophodnosti kulturnog identiteta, i u isto vreme ne napustiti prirodne evropske standarde koji isključuju nasilje i koji u izvesnom smislu imaju demokratski karakter. U tome je veština, velika busanja u prsa ne pomažu.


Arhiva - Pristalice Donalda Trampa probijaju policijsku barijeru, 6. januara 2021, na Kapitolu, Vašington.\nSkoro tri četvrtine američkih glasača tvrdi da je demokratija pod pretnjom u svetlu smrtonosnog napada rulje na američki Kapitol, pokazalo je novo istraživanje Univerziteta Kvinipek.\nAnketa registrovanih američkih glasača na nacionalnom nivou objavljena u ponedeljak otkrila je da veliki broj republikanskih i demokratskih glasača veruje da je demokratija pod pretnjom, i to 77 i 76 odsto njih, dok su nezavisni bili nešto manje skloni da se slože sa tim - 70 odsto njih.\nTramp je pozvao hiljade svojih pristalica da krenu ka Kapitolu tokom skupa 6. januara u blizini Bele kuće gde je, kao i tokom prethodnih nedelja, izneo neosnovane optužbe da je prevaren u nastojanju da bude reizabran.\nOpoziv Trampa i izborna prevara\nNakon što su njegove pristalice upale na Kapitol, Tramp im je na Tvitteru poručio da "ostanu mirni" i da "podrže našu policiju i policiju Kapitola", ali im je u video snimku rekao: "Volim vas, veoma ste posebni".\nMeđutim, razvrstani po strankama, velika većina republikanaca, 87 odsto, smatra da Trump ne bi trebalo da bude smenjen sa funkcije, dok ogromna većina demokrata, 89 odsto, veruje da treba.\nBirači su takođe stranački podeljeni po pitanju toga da li je na predsedničkim izborima 2020. godine bilo rasprostranjenih prevara sa biračima, kao što je Tramp tvrdio. Republikanci su rekli da je bilo široko rasprostranjene prevare birača - 73 prema 21 odsto, dok među demokratama 93 odsto smatra da nije bilo, a pet odsto da je bilo prevare.\nJuriš na Kapitol\nBirači bili podeljeni i oko toga da li smatraju da je juriš na Kapitol pokušaj puča.\nNjih 47 smatra da je to pokušaj puča, 43 odsto da nije, a 10 odsto nije sigurno.\nU nekoliko pitanja, glasači su bili gotovo jedinstveni, uključujući i stav da bi pojedinci koji su upali na Kapitol trebali da odgovaraju, s čim se složilo 91 odsto ispitanika.\n"Ne postoji ambivalentnost o tome kako se ponašati prema rulji koja je probila Kapitol, a republikanci i demokrate imaju gotovo isti nivo uzbunjenosti zbog ekstremizma koji je stvorio zabrinjavajuće uporište", rekao je istraživač ankete Univerziteta Kvinipak Tim Maloj u saopštenju za štampu.\nOsvrćući se na vođstvo novoizabranog predsednika Džoa Bajdena, samo 31 odsto glasača veruje da će Bajden moći da ujedini zemlju, dok je 56 odsto reklo da očekuje da će partijske podele ostati iste kao i sada.\nNjih 40 odsto je reklo da nije sigurno.


Tajger Vuds najplaćeniji sportista, Đoković na 28. mestu\nAmerički golfer Tajger Vuds najbolje je plaćeni sportista u 2013. sa zaradom od 78,1 miliona dolara, dok je drugi teniser sveta Srbin Novak Djoković na 28. mestu sa 26 miliona dolara, objavio je danas časopis Forbs.\nDrugi na listi najbolje plaćenih sportista je švajcarski teniser Rodžer Federer koji je ove godine zaradio od učešća na turnirima i od sponzorskih ugovora 71,5 miliona dolara. Zanimljivo je da je Federer na turnirima zaradio 6,5 miliona dolara, a od reklama čak 65 miliona.\nNajbrži čovek današnjice Usein Bolt nalazi se na 40. mestu sa 24,2 miliona dolara, od čega je na takmičenjima zaradio svega 200.000, a čak 24 miliona od sponzora.\nNajbolje plaćena sportistkinja je ruska teniserka Marija Šarapova koja se nalazi na 22. mestu sa 29 miliona dolara.


Temperatura iznad 40 stepeni Celzijusovih zabeležena je u Hrvatskoj, Crnoj Gori, BIH\nNajviša dnevna temperatura u Srbiji ovog leta bila je 38 stepeni, a tropske temperature izmerene su i u Hrvatskoj, Crnoj Gori, BiH, Makedoniji i Grčkoj.\nZa one koji idu na odmor u Grčku, i tamo će biti vanredno za ovo doba godine, a posebno u okolini Atine i na Peloponezu gde će temperatura ovih dana biti oko 36 stepeni, dok će se do kraja sedmice dnevna biti umerenija, pa će se kretati od 24 do 32 stepena.\nU jednom od omiljenih letovališta Srba, u okolini Soluna, odnosno na Halkidikiju, temperature će iznosti od 23 do 33 stepena, dok se toplo vreme očekuje i na zapadu Grčke, Lefkadi i okolnim ostrvima gde će temperatura biti do 34 stepena.\nTemperature će biti visoke u Pireju i gradu Porto Heli, kao i na sredozemnim ostrvima, gde će najviša dnevna biti do 36 stepeni. Međutim, to će biti samo ove sedmice, jer će već sledeće biti nešto prijatnije.\nZa veliki broj Srba i septembar je idealan za letovanje u Grčkoj, a posebno na Halkidikiju.\nZa vas smo pripremili najtačnije prikaze vremenskih prilika u omiljenim letovalištima. Pogledajte ispod:\nVoda je u septembru još uvek topla i prozirna, temperature nisu previsoke i kretaće se oko 30 stepeni.\nSeptembar će biti topao i na Halkidikiju; Ilustracija: Nikola Jovanović\nGužve su u septembru manje, a i cene su mnogo povoljnije, pa je to uz prijatne meteorološke prognoze dovoljan razlog da se odmorite i napunite baterije na plažama Grčke.\nŠto se tiče Srbije, meteorolozi najavljuju da će se ovaj toplotni talas zadržati do sutra, a onda bi od četvrtka do subote trebalo da usledi prijatnija temperatura.\nU nedelju nas ponovo očekuje tropski talas, ali ne toliko intenzivan kao prethodnih dana.\n- Danas je poslednji dan tropskog talasa koji je u toku. Juče je bio najtopliji dan ove godine, sa temperaturom od 38 stepeni. Danas će, takođe, biti tropski dan jer će temperatura u većem delu zemlje biti od 35 do 38 stepeni. U Beogradu će biti 36 stepeni, dok se u toku noći sa severozapada očekuje naoblačenje i mogući su prvi pljuskovi sa grmljavinom. Zahlađenje nas očekuje u toku jutra i prvo će zakačiti severozapadne delove Srbije i to će se premeštati po ostatku Srbije - kaže Đorđe Đurić, meteoroloog.\nOn smatra i da ovo nije jedno od najtoplijih leta u Srbiji, jer nas podseća da ne zaboravimo na leta 2000. godine, pa 2003, 2007, 2012. Daleko smo i od rekordnih temperatura (u julu 2007. godine u Smederevskoj Palanci izmereno je 44.9 stepeni, a u Beogradu 43.6).\nDo kraja avgusta će biti tipično letnje vreme, sa povremenim pljuskovima i grmljavinom. Septembar će biti topao i suv, bez kiše, sa temperaturama koje će ponekad prelaziti 30. podeok. Nakon 6. septembra temperatura će spasti na ispod 30 stepeni. Do 14. septembra sledi postepeni pad temperature. Maksimalne dnevne temperature će u proseku iznositi oko 25 stepeni.\n- Praksa je da se miholjsko leto dogodi krajem septembra, početkom oktobra. Tad temperature budu preko 25 stepeni. Mada je još uvek rano da se prognozira, kao što je rano i da na osnovu leta prognoziram okakva će nam zima - smatra Đurić.


Kompanija Amazon ne zatvara svoje centre, uprkos opasnosti od pandemije\nKompanija Amazon potvrdila je dva nova slučaja zaraze koronavirusom u svojim objektima u Sjedinjenim Državama, u Mičigenu i Oklahomi.\nMeđutim, Amazon neće zatvoriti svoje centre u kojima je došlo do infekcije jer se suočava sa povećanom potražnjom za isporukama robe usljed izbijanja epidemije, piše “Financial Times”.\nDo toga je došlo nakon što je grupa senatora SAD izrazila svoju zabrinutost Džefu Bezosu u vezi sa bezbednošću Amazonovih procesa unutar kompanije zbog epidemije, a potencijalno i za potrošače.\nJedan radnik iz centra za sortiranje u Braunstounu u Mičigenu poslednji put je bio na radnom mestu 16 marta, ali je sada u karantinu i ukazuje mu se medicinska pomoć, potvrdio je Amazon nakon što ga je FT kontaktirao. Kako su naveli iz kompanije, radnik u tom periodu prima punu platu.\nAmazon navodi kako je rekao “nekolicini” zaposlenih koji su bili u “bliskom” kontaktu sa tim radnikom da ostanu kod kuće 14 dana, kao i da će za to vrijeme biti plaćani.\nPrema nekim procenama, u tom centru za sortiranje ima oko 300 zaposlenih, piše FT.


Nijednog trenutka stanovnici Donbasa nisu bili bez ruske podrške - 03.08.2021, Sputnik Srbija\nNijednog trenutka stanovnici Donbasa nisu bili bez ruske podrške\nRusija neće nikad ostaviti stanovnike Donjecka i Luganska, poručila je zvanična predstavnica Ministarstva inostranih poslova Rusije Marija Zaharova. 03.08.2021, Sputnik Srbija\nOna je skrenula pažnju da je tokom sukoba u Donbasu Rusija bila suočena sa pretnjama, sankcijama, rečima agresije i ucena, velikim međunarodnim pritiskom, ali nije odstupila od svojih pozicija."Ljudi koje nazivamo sunarodnicima, ljudi koji su već postali ili postaju stanovnici naše države, shvataju da njihov život, ne samo njihova prava, ima ko da ih brani", zaključila je ona.\nrusija, evropski savet, zaharova\n17:40 03.08.2021 (Osveženo: 19:33 03.08.2021)\nRusija neće nikad ostaviti stanovnike Donjecka i Luganska, poručila je zvanična predstavnica Ministarstva inostranih poslova Rusije Marija Zaharova.\n"Reći da Rusija ne radi ništa kako bi osigurala prava – u najširem smislu reči – stanovnika Donjecka i Luganska, kao minimum je nepravedno… Politički, ekonomski, finansijski, humanitarno, ljudski urađeno je veoma mnogo… Ni Donjeck, ni Lugansk, Rusija nikad neće ostaviti. U pitanju su, pre svega, ljudi koji će dobiti podršku... Podrška nije prestajala ni jednog trenutka za sve ove godine", izjavila je Zaharova na omladinskom forumu "Teritorija smisla".\n"Ljudi koje nazivamo sunarodnicima, ljudi koji su već postali ili postaju stanovnici naše države, shvataju da njihov život, ne samo njihova prava, ima ko da ih brani", zaključila je ona.


AUSTRIJANCI SVE MANJE VOLE MUSLIMANE: Čak 62 odsto smatra da je suživot sa njima loš\n22.10.2019. 12:05h 22.10.2019. 12:05h\nBarometar integracije Austrijskog fonda za integraciju pokazuje da se stav Austrijanaca prema muslimanima pogoršao.\nČak 62 odsto suživot sa muslimanima ocenjuje "lošim", pokazuje ovo istraživanje.\nIstovremeno se odnos prema imigrantima uopšteno nešto poboljšao, te 53 odsto smatra lošim suživot sa migantima, a 42 odsto dobrim.\nNEMAČKA ZAZIRE OD MUSLIMANA: Svaki drugi Nemac islam smatra pretnjom\nKao najbolje integrisane strance Austrijanci ocenjuju Nemce, a odmah iza njih su Bosanci, te Srbi, a loše ocene dobijaju Turci, Iračani, Ccečeni, Sirijci I Avganistanci.\nInače 60 odsto Austrijanaca reklo je da se brine zbog širenja radikalnog islama u Austriji, daleko više nego što se plaše državnog duga, stanja u zdravstvenom sistemu.\nZanimljivo je i da se 60 odsto Austrijanaca izjasnilo za uvođenje gornje granice kod dodele državljanstva imigrantima. Istovremeno svaki drugi Austrijanac smatra da treba dovoditi strance u zemlju kako bi se pokrio deficit kvalifikovane radne snage.\nBRUKLIN DOBIO PRVU MUSLIMANSKU PATROLU: Strahuju za bezbednost, pa će nadgledati mesta gde se skupljaju muslimani (VIDEO)


Sever gori za Trampa - Miloš Mitrović - Dnevni list Danas\nPočetna » Kolumna » Sever gori za Trampa\nDok se u Americi sve češće govori o „mirnoj predaji vlasti“ posle predsedničkih izbora 3. novembra – hipotetički, ali i utemeljeno na istraživanjima prema kojima je Džozef Bajden u prednosti u odnosu na aktuelnog predsednika – zvaničnu Srbiju s prirepcima zahvatila je prava trampomanija.\n2Piše: Miloš Mitrović 28. septembra 2020. 14.15\nOvde se ili uopšte ne razmišlja o američkim izborima, jer izgleda da smo u transu zbog milosti kojom nas Tramp tobože obasipa, ili se tera svaka grešna pomisao da bi „pospani Džo“, mogao da preuzme Belu kuću.\nU američkoj javnosti se odmerava svaka Trampova polurečenica koja se odnosi na mogući izborni poraz i interpretira kao njegova rešenost da u tom slučaju ne prizna rezultate.\nKao Slobodan Milošević pre dvadeset godina u ovo vreme u Srbiji, ili kao Aleksandar Lukašenko, čiji je poraz na izborima, što se tiče zapadnog dela sveta, teorijski gotova stvar, sa kojim je Trampa uporedio Mit Romni.\nSigurno je da će Donald Tramp nastaviti da se do poslednjeg daha bori za reizbor.\nReči koje je izgovorio prošle nedelje da se posle izbora njegova vlast „nastavlja“, pre svedoče o toj borbenosti, nego o nameri da se pretvori u diktatora.\nRešenost da u Vrhovnom sudu učvrsti konzervativnu većinu koja bi mogla da presudi u slučaju tesnih izbornih rezultata takođe govori o Trampovoj odlučnosti, koja je, međutim, u skladu sa zakonom.\nBajden i deo javnosti ne želi da preminulu liberalnu sutkinju Rut Bader Ginsburg zameni katolkinja Ejmi Koni Baret koju je Tramp nominovao za vikend.\nAli oni to ne mogu da spreče, jer mandat da odluči u toj stvari ima Senat, gde većinu drže republikanci.\nUprkos svoj pompi u našoj javnosti, Srbija, sa Kosovom ili bez njega, za Belu kuću ostaje blago rečeno sporedna stvar. Vašingtonski potpisi nisu bili želja Trampa da se biračima predstavi kao mirotvorac – jer ko još u Americi mari i ko uopšte zna za jugoslovenske patrljke i ko bi zbog toga 3. novembra zaokružio aktuelnog predsednika – već su pre svega deo njegove bliskoistočne politike.\nPosle tih potpisa neki običan Amerikanac mogao bi pomisliti da je Srbija negde na Arabijskom poluostrvu.\nUostalom, Trampa nominuju za Nobela za mir zbog mirenja Izraela sa Bahreinom i Emiratima, a ne zbog Kosova i Srbije.\nAli sigurno da vlast u Srbiji ima sve razloge da ovaj put zaista navija za Trampa, a ne kao pre četiri godine, kada se Vučić družio sa Bilom Klintonom, a njegov tabloid na bilbordima podržao protivkandidata njegove žene.\nI to posle izbora, čestitajući mu. Nema vlast Aleksandra Vučića motiv da bude uz Trampa zbog rešenja za Kosovo, nego zbog rešenja za nju, to jest vlast.\nDok Vučić vlada razobručeno i samovoljno, Tramp vlada kapriciozno, a želju za samovoljom mu ograničava sistem uređene države.\nAli kvaka je u spremnosti Beograda za kolaboraciju do pristajanja na sve u zamenu za ono o čemu možemo samo da nagađamo, jer je reč o sivoj zoni dilova za koje su Tramp i njegovo okruženje maheri.\nA šta ako ipak pobedi „pospani Džo“? Moguće je da Vučić ima neku rezervnu varijantu, treba se setiti koliko je 2015. bio napadan u nameri da Bajdenu, tada potpredsedniku SAD, lično izrazi saučešće zbog smrti sina. Promena administracije bi, međutim, svakako donela neizvesnost.\nMilose, tekst si poceo sa besmislicom. O „mirnoj predaji vlasti“ govore CNN,NBC i ostali globalisticki sljam, dok FOX i jos nekoliko slicnih kanala ne prenose iste vesti. Nadalje, posto zivim i radim u Americi mogu odmah da ti kazem da ce srednja klasa Amerikanaca koja je i dalje najbrojnija u Americi, biti za Trampa zbog svega sto se desilo u zadnjih 6 meseci. Zbog korone, zbog Antife, zbog Black life matters itd. Novembar je blizu-videcemo ko ce biti u pravu.\n29. septembra 2020. u 01.58\nPošto sam rodoljub i pored svega što nam je zločinačka vlasna banda ovde uradila, odavde ti javljam da nas ima podosta koji dobro znamo i pratimo situaciju u državama informišući se sa raznih strana i jasno je kao dan da je američki pajac svakog dana radio da podeli ameriku što dublje može nadajući se da će na svojoj strani imati belu većinu za otimanje države od njenih građana. Većina kojoj se nada vaš pajac tamo je spremna i da ubija sopstvene građane zarad njegovih bolesnih i prljavih ciljeva. Taj model a ujedno i ozbiljna bolest društva je preslikana i na društva u Belorusiji, Sovjetorusiji, neootomanskoj Turskoj, Azerbejdžanu, Turkmenistanu i naravno u našoj zarobljenoj Srbijici.


Mnoge majke koje upravo čekaju prvo, ali i drugo, treće, četvrto dete interesuje kakve sve demografske mere već sada postoje u Srbiji. "Blic" je sabrao sve mere na jedno mesto.\nNovi iznosi za visinu roditeljskog dodatka važe od 1. jula, a kako je predsednik Vučić najavio biće uvećani od 1. januara 2021. godine. Evo koliko iznose u postojećim uslovima:\nPorodiljsko odsustvo i naknada za negu deteta\nZa odlazak na porodiljsko odsustvo gleda se poslednjih 18 meseci koji predhode mesecu korišćenja odsustva.\nRačunica funkcioniše tako što se saberu mesečne osnovice na koji su plaćeni dopinosi za primanja koja imaju karakter zarade u poslednjih 18 meseci pre početka odsustva. Zatim se ta dobijena brojka deli sa 18.\nZakon o finasijskoj podršci porodici sa decom kaže da naknada zarade ne može biti veća od tri prosečne plate u Republici Srbiji.\nIpak, za mame koje ovo pravo ostvare od 1. januara 2022. godine naknada će moći da bude veća - visina naknade je povećana na pet prosečnih mesečnih zarada u Srbiji.\nPravo na naknadu za negu detata i posebnu negu deteta imaju pravo buduće majke koje su:\nzaposlene na ugovor o delu;\nzaposlene na osnovu autorskog ugovora\nzaposlene prema ugovoru o obavljanju privremenih i povremenih poslova\nnosilac porodičnog poljoprivednog gazdinstva\nsamostalno obavljaju delatnosti\nzaposlene po osnovu ugovora o pravima i obavezama\nMnoge žene bi želele da se ostvare kao majke, a to im teže ide iz raznih razloga. Republika Srbija je tako umesto dva kakav je slučaj bio ranije sada obezbedila neograničen broj pokušaja lečenja neplodnosti kod osiguranih žena postupcima koji idu na teret obaveznog zdravstvenog osiguranja . Ovo pravo ostvaruju od 15.06.2020. godine žene do svoje navršene 43 godine koje dobiju potvrdu o ispunjenosti uslova za postupak BMPO.\nPredsednik Srbije Aleksandar Vučić najavio je ranije ove godine da će se prag za VTO menjati u skorijem periodu, pa se može očekivati uskoro i takva demografska mera.\nPar koji se sprema za postupak mora da ispunjava sedam propisanih uslova, a olakšica je to da sada potvrdu mogu dobiti odlaskom kod samo jedne komisije. Uslovi za dobijanje potvrde su sledeći:\nPored pomenute 42 godine za ženu, bračni ili vanbračni par pre toga mora da iscrpi sve druge mogućnosti za lečenje neplodnosti.\nTakođe, ako se žena podvrgla odgovarajućem lečenju, a nije uspela da ostane u drugom stanju.\nJedan od sedam uslova je i da žena ima očuvanu funkciju jajnika. Takođe i da je normalni indeks telesne mase (BMI) manji od 30 kod žene i kao poslednje postojanje živih ili morfološki ispravnih spermatozoida uz sve oblike subfertilnosti muškarca.\nPostupak BMPO na teret sredstava obaveznog zdravstvenog osiguranja sprovodi se u šest zdravstvenih ustaniva iz Plana mreže zdravstvenih ustanova Republike Srbije i 12 privatnih koje imaju sklopljene ugovore sa RFZO za obavljanje ovog postupka.


Mali: DS da vidi izveštaj o Novoj godini pa može i Nobel - Izazov\nMali: DS da vidi izveštaj o Novoj godini pa može i Nobel\nRadio-televizija Srbije 2. januara 2016. 09:59\n"Nema potrebe da bilo šta krijemo, niti smo ikad krili. Nismo krili ni ugovore o Er Srbiji, ni o Beogradu na vodi, sigurno neću kriti ulaganja grada u novogodišnje manifestacije", rekao je Mali u intervjuu Tanjugu.\nPovodom kritika da je organizacija dočeka Nove godine netransparentna, Mali kaže da se izveštaj uvek podnosi na kraju, pa će izveštaj o proslavi biti predstavljen kada se sve manifestacije u okviru proslave novogodišnjih praznika završe.\n"Želeli smo turistima da damo najlepše moguće iskustvo, da osete duh Beograda, restorane, klubove, pozorišta, ali i zabavu kroz svakodnevne koncerte i manifestacije", objasnio je Mali.\nKako je rekao, ne želi da Beograd konkuriše Zagrebu, Ljubljani, Sarajevu, Skoplju, već Parizu, Londonu, Moskvi, Istanbulu, Atini…\n"Ovo je samo prvi korak ka tome, ukoliko budemo potvrdili da smo na dobrom putu, mi ćemo sledeće godine izdvojiti još više novca i napraviti još lepši doček u Beogradu", napomenuo je gradonačlenik i dodao da su pored grada sredstva izdvojili i sponzori, koji će takođe biti obelodanjeni.\nIdeja o Nobelovoj nagradi mu se dopada, i pitaće, kaže, šefa odbornika DS u Skupštini grada koji ga je za nagradu predložio, Balšu Božovića, kada bude predstavio izveštaj da li će ga kandidovati ili ne.\n"Ja se nadam da hoće", rekao je Mali dodajući da ne može niko da ga ubedi u to da je loša ideja da uložimo oko 20 miliona dinara, a da prihodujemo 20 miliona evra, jer je to "pravi posao koji Grad radi".\nMora se, kako je rekao, ulagati u turizam u prestonici, naročito kad znamo da u 2016. počinju direktni letovi Beograd – Njujork, jer je to, ocenio je, sjajna prilika da promovišemo zemlju i grad i na drugoj strani Atlantika.\n"Želimo da ljudi koji dolaze iz SAD, Kanade i u Hravtsku, Sloveniju, Mađarsku, Bugarsku, a prvo slete u Beograd, provedu dan, dva, tri u našem glavnom gradu, jer ćemo i tako zaraditi", poručio je Mali.\nPodsetio je da je u 2015. godini smanjen dug grada, kao i deficit, navodeći da je planirano da deficit, koji je krajem 2013. bio 20 odsto, naredne godine bude ispod četiri procenta.\nU 2015. godini gradonačelnika Beograda pratilo je nekoliko afera i u nekoliko navrata zatražena je njegova smena, ali on odbacuje sve navode, ističući da posao radi časno i savesno.\nKad je reč o 24 stana na bugarskom primorju, Mali smatra da u te navode više niko ne veruje i dodaje da je podneo i krivičnu prijavu bugarskoj policiji, i sva dokumenta našoj Agenciji za borbu protiv korpucije.\n"Taj proces je u toku i ne bih se mešao. Oni neka urade sve što je u njihovoj nadležnosti, a u Bugarskoj neka utvrde ko je i na koji način falsifikovao ta dokumenta", naveo je Mali.\nZa njega je, kaže, važno, da nikada niko nije imao priliku da kaže da je nešto loše urađeno u gradu, da je namešten neki tender ili da je bilo neke krađe.\n"Ti napadi su došli iz opozicije, jer ne postoji razlog da vas neko drugi napadne politički. Voleo bih kada bi me neko iz DS napao i rekao "to što si uradio sa Beogradom na vodi nije dobro, mi bismo to uradili bolje", a nikad to nisu uradili, sa prevozom, vrtićima.. niko me nikada nije kritikovao i napao na takav način, nemaju šta da kažu i onda kreću lični napadi", rekao je Mali.\nO ostavci, kako kaže, ni ne razmišlja.\nDodaje da su odnosi u gradskoj vlasti sasvim korektni, da ona funkcioniše kao tim i deli istu viziju, kao i da ne očekuje nikakve promene.\n"Zadovoljan sam i kako radim sa svim svojim saradnicima, i sa SPS-om. Dogovaramo se oko svih elemenata, planova i invsticija i dobro ih realizujemo. SNS ima većinu, odluke su na neki način naše, vizija je naša, ali svi koalicioni partneri dele istu viziju – za bolji Beograd", zaključio je Mali.\nPSG: Skrivanje presuda Evropskog suda za ljudska prava štetno po…\nCrveni krst Beograd poziva maturante i studente da daju krv


Vesti online / Vesti / Srbija / Sputnjik: Priština planira da "poklopi" sever Kosova - šta mogu Srbi?\nIako Srbija ima usmene garancije NATO-a da kosovske snage bezbednosti neće dolaziti na sever Kosova, problem je što NATO-u ne možete verovati ni kada imate pismene garancije, kaže vojni analitičar Miroslav Lazanski, prenosi Sputnjik.\nDa li postoje usmene garancije NATO?\n- Srpski političari izjavljivali su da imaju usmene garancije NATO-a da na sever Kosova neće doći ni specijalna jedinica ROSU, niti bilo kakve albanske bezbednosne snage - kaže vojni analitičar Miroslav Lazanski.\n- Na severu Kosova postoji multinacionalna policija koja je pod kontrolom Prištine. Ako bi došlo do upućivanja ROSU ili nekih drugih snaga iz Prištine, to bi bilo kršenje tog usmenog dogovora i obećanja. Ne znam imamo li nešto napismeno, samo je problem što NATO-u ne možete verovati ni kada imate pismene garancije, a ne usmene - kaže Lazanski.\nMožemo mi da protestujemo i kod Svetog Petra...\n- Mi možemo da protestujemo kod komande Kfora, Eufora, Euleksa, NATO-a, da protestujemo kod Svetog Petra i Boga, ali ako protest ne poduprete nekom konkretnom odlukom da to sprečite, niko ne može da spreči Albance da to urade - kategoričan je Lazanski.\nVučić rekao da na Kosovu nije ubijen nijedan Srbin...\n- U intervjuu za javni servis, predsednik Vučić je rekao da je ponosan što za vreme koliko je on na vlasti na KiM nije ubijen nijedan Srbin - podseća novinar Željko Cvijanović.\n- Tri dana posle toga, ubijen je Srbin i to je ubijen Srbin sa kojima su Vučićevi imali ozbiljan politički konflikt. Oliver je bio dosta specifičan čovek - jak, lep, harizmatičan… Čovek oko koga se može graditi mit. Mislim da je onaj ko je planirao njegovo ubistvo i ko ga je izvršio, imao u vidu sve ove stvari - kaže Cvijanović.


Anida Sokol: Edukacija novinara je i edukacija publike - INŠKOLA\nAnida Sokol: Edukacija novinara je i edukacija publike\nU prvoj avgustovskoj epizodi Besjeda o obrazovanju, Nedim Krajišnik i Namir Ibrahimović su ugostili Anidu Sokol, medijsku istraživačicu koja se u Mostaru, na 12. danima BHAAAS-a predstavljala istraživanje koje je Medija centar Sarajevo sproveo na temu izvještavanja medija o vakcinama.\nUkratko predstavljajući probleme koji su identificirani prilikom pomenutog istraživanja, razgovor se poveo u pravcu medija i kako su informacije o vakcinama i vakcinaciji bile prenete putem medija.\nU kontekstu obrazovanja, Anida Sokol je kazala da „obrazovanje u BiH kaska za trendovima, i naše obrazovanje, pogotovo u sferi medija, kasni 20 godina za modernim tokovima.“\nSolution journalism je jedan od modela koji je trenutno popularan u svijetu, a zasniva se na davanju dobrog primjera koji može poslužiti kao rešenje određenom problemu. Na Nedimovo pitanje kako „solition journalism“ može doprinijeti rješavanju problema obrazovanja u BiH, Anida je odgovorila da bi to bio primjer neke države koja ima model obrazovanja kojem BiH teži.\nEdukacija novinara je svakako visoko postavljena na ljetvici važnosti medijske pismenosti i kao posljedicu ima i edukaciju publike. Imajući u vidu trenutne tredove na svjetskoj medijskoj sceni, veliki prostor zauzimaju influenseri, i samim tim snose veliku odgovornost prema javnosti i izuzetno je važno da prate etičke postulate novinarstva.\nZa kraj razgovora, gošća Anida je poručila nastavnicama i nastavnicima da prate trendove u medijima i pokušaju kroz svoja predavanja da doprinesu medijskoj pismenosti svojih učenika.\n0 responses on "Anida Sokol: Edukacija novinara je i edukacija publike"


KRVAVI PORODIČNI OBRAČUN U NOVOM SADU Ubio brata sa nekoliko hitaca pa pokušao da pobegne\nPripadnici Ministarstva unutrašnjih poslova u Novom Sadu uhapsili su danas R. M. (49), zbog postojanja osnova sumnje da je usmrtio tri godine mlađeg brata Ž. M.\nU policiji kažu da je R. M. u dvorištu porodične kuće na Sentandrejskom putu u novosadskom naselju Klisa danas oko 16 časova ispalio više hitaca iz vatrenog oružja u brata te da je ovaj preminuo na licu mesta.\nTo je za "Blic" potvrđeno i u Zavodu za Hitnu pomoć čija je lekarska ekipa odmah po prijavi incidenta u 15.56 časova izašla na teren ali su, nažalost, mogli samo da konstatuju smrt Ž. M. (46) čije je telo prebačeno u Institut za sudsku medicinu Kliničkog centra Vojvodine.\nBrzom reakcijom policije osumnjičeni R. M. je uhapšen neposredno nakon incidenta prilikom pokušaja bekstva kolima u Partizanskoj ulici gde su ga opkolili pripadnici interventne jedinice.\nOsumnjičenom je određeno zadržavanje do 48 sati i biće priveden uz krivičnu prijavu višem javnom tužiocu u Novom Sadu, a kako nezvanično saznajemo do porodične tragedije došlo je nakon kraće svađe braće koju su čule komšije a zatim i prijavile incident policiji.


Bek Crvene zvezde Džejms Feldin MVP 26. kola Evrolige\nDžejms Feldin je bio i najbolji strelac kola, dok je košarkaš Barselone Adrijan Moerman bio najbolji skakač sa 13 uhvaćenih lopti. Bek Crvene zvezde Džejms Feldin proglašen je za najkorisnijeg igrača 26. kola Evrolige. Košarkaši Crvene zvezde… »\nSportski žurnal: Dilan Enis: Pratićemo šampione\nPartizan na pripremama u Baru\nBeogradski crno-beli će obaviti deo priprema i odigrati nekoliko pripremnih utakmica na crnogorskom primorju. Nakon pauze, crno-beli košarkaši su danas počeli sa treninzima i pripremama za Superligu Srbije. U naredna dva dana, ekipi će se… »\nNCAA martovsko ludilo: Noć kada su "sleteli vanzemaljci"\nOvo je prvi put u istoriji "martovskog ludila" da 16. tim pobedi prvog favorita, jer su u prethodnih 135 takvih mečeva autsajderi gubili svaki put. Na finalnom turniru američke koledž košarke (NCAA), poznatom u SAD kao "martovsko ludilo", noćas se u… »


Naslov: Nove vibracije za nove mobilne telefone Sub 14 Jan - 12:28\nNekoliko tehnoloških kompanija pokušaće da promeni sadašnji način korišćenja vibracija mobilnih telefona.\nNa Međunarodnom sajmu potrošačke elektronike koji se ove sedmice održava u Las Vegasu, kompanija Artificial Muscle Inc. predstavila je tehnologiju koja će korisnicima mobilnih telefona realnije dočarati vibracije.\nKompanija je predstavila ViviTouch motor na unapređenoj verziji telefona iPhone, koji omogućava realniji osećaj vibriranja prilikom igranja igrica u kojima na primer lopta udari u zid, ali i kod običnog kucanja tekstualnih poruka.\nViviTouch motor daje poseban osećaj prilikom virtuelne vožnje motora "harli dejvidson", kao i u simuliranja otkucaja srca.\nTehnologija je zasnovana na takozvanim plastičnim mišićima i njihovoj kontrakciji. Nova tehnologija omogućava kontrolisane vibracije na različitim frekvencijama.\nSadašnja tehnologija za stvaranje vibracija u mobilnom telefonu zasniva se na elektromotoru koji vibrira na samo jednoj frekvenciji.\nTo znači da korisnik svaki put oseti isto podrhtavanje uređaja, bez obzira na to da li je reč o nekoj dinamičnoj igri, ili pisanju poruka.\nZa sada nema podataka koliko će koštati Vivitouch motor, ali se očekuje da će od septembra biti na tržištu. Proizvođači video igrica za mobilne telefone i tablete tvrde da će to omogućiti široku primenu i pravljenje mnogo boljih igara.\nI finska kompanija Senseg OY ima svoj proizvod u tom segmentu tržišta koji električne impulse pretvara u vibracije.\nNjihova tehnologija takođe će korisnicima omogućiti realnije osećanje vibracija telefona. Tako će kod kucanja poruka svako slovo proizvoditi drugačije vibracije, što će olakšati upotrebu telefona.\n» Bluetooth tastatura za mobilne uređaje